**RAPORT MONITORIZARE P.L.A.M. Bucureşti pe anul 2015**

Scopul Planului Local de Acţiune pentru Mediu Bucureşti este de a dezvolta un plan de acţiuni concrete pentru îmbunătăţirea calităţii mediului în municipiul Bucureşti şi are următoarele **obiective  generale**:

- identificarea, evaluarea şi ierarhizarea problemelor de mediu din Municipiul Bucureşti,

- dezvoltarea şi implementarea unui plan local de acţiuni concrete pentru soluţionarea problemelor de mediu ale capitalei,

- implicarea tuturor membrilor comunităţii pe toată durata desfăşurării procesului;

**obiective strategice**:

* promovarea principiilor dezvoltării durabile,
* menţinerea calităţii factorilor de mediu la nivel inferior valorilor limită admise,
* promovarea parteneriatului între cetăţeni, autorităţile locale, O.N.G.-uri şi sectorul privat în rezolvarea problemelor de mediu,
* creşterea gradului de conştientizare a publicului privind responsabilităţile pentru protecţia mediului,
* întărirea capacităţii autorităţilor locale şi a O.N.G.-urilor în gestionarea problemelor de mediu;

şi **obiective prioritare**:

* îmbunătăţirea mediului ambiental prin asiguararea calităţii aerului la nivelul standardelor internaţionale, realizarea obiectivelor privind schimbările climatice, controlul poluării industriale şi managementul riscului, managementul zgomotului ambiental,
* dezvoltarea infrastructurii edilitare şi managementul durabil al resurselor de apă,
* îmbunătăţirea gradului de utilizare a resurselor naturale prin dezvoltarea sistemelor de management al deşeurilor şi gestiunea substanţelor chimice periculoase,
* conservarea diversităţii biologice, asigurarea utilizării durabile a habitatelor naturale, a speciilor de floră şi faună sălbatică şi reconstrucţia ecologică a sistemelor deteriorate.

PLAM necesită o actualizare şi monitorizare permanentă. Actualizarea periodică a Planului Local de Acţiune pentru Mediu se face în concordanţă cu obiectivele strategice, măsurile prioritare şi acţiunile la nivel naţional rezultate din analiza privind evoluţia şi tendinţele care se manifestă în domeniul protecţiei mediului.

Raportul de evaluare a rezultatelor implementării PLAM – Mun. Bucureşti, realizat în prima parte a anului 2013, a scos în evidenţă necesitatea revizuirii acestuia: unele probleme nu mai sunt de actualitate sau au aparut altele noi; legislaţia de mediu a suferit numeroase modificări din 2005; necesitatea unui plan de acţiune actualizat, în vederea accesării de fonduri în următoarea perioadă de programare, 2014-2020.

**Monitorizarea şi urmărirea implementării PLAM** Bucureşti, precum şi evaluarea rezultatelor implementării, se realizează de către Comitetul de Coordonare, din care fac parte instituţii responsabile cu realizarea acţiunilor prevăzute în plan, având drept **coordonator** **A.P.M. Bucureşti.**

Revizuirea documentului a început în luna mai 2013. **În data de 21.05.2013** a fost emisă Decizia A.P.M. Bucureşti cu nr. 71/21.05.2013, prin care **s-a iniţiat revizuirea Planului Local de Acţiune pentru Mediu în cadrul Agenţiei pentru Protecţia Mediului Bucureşti.**

***În perioada ianuarie-iunie 2015*** s-a lucrat la colectarea datelor, rapoarte, prelucrarea acestora şi elaborarea raportului de evaluare a implementării PLAM pe semestrul II al anului 2014; s-au solicitat date privind acţiunile/proiectele aflate în implementare de la Primăria Municipiului Bucureşti şi alte autorităţi responsabile de implementarea problemelor cuprinse în PLAM Bucureşti (Direcţia de Sănătate Publică a Mun. Bucureşti, S.C. Apa Nova S.A. Bucureşti, Administraţia NaţionalăApele Române– S.G.A. Ilfov-Bucureşti, etc.); colectare informaţii privind proiectele/acţiunile implementate care vizează poluarea apelor de suprafaţă, reţeaua de apă şi canalizare, calitatea şi cantitatea apei potabile, poluarea apelor subterane, starea de sănătate a populaţiei, protecţia naturii, biodiversitate şi păduri*,* degradarea mediului natural (păduri, spaţii verzi) şi construit (monumente istorice), urbanism şi mediu, transport rutier,educaţie ecologică, în perioada respectivă.

***În peroada iulie-decembrie 2015:***

**-Etapa IV: Elaborarea Planului Local de Acţiune pentru Mediu - Municipiul Bucureşti**

S-a lucrat la colectarea datelor, rapoarte, prelucrarea acestora şi elaborarea raportului de evaluare a implementării PLAM pe semestrul II al anului 2015; s-au solicitat date privind acţiunile/proiectele aflate în implementare de la Primăria Municipiului Bucureşti şi alte autorităţi responsabile de implementarea problemelor cuprinse în PLAM Bucureşti (Direcţia de Sănătate Publică a Mun. Bucureşti, S.C. Apa Nova S.A. Bucureşti, Administraţia NaţionalăApele Române– S.G.A. Ilfov-Bucureşti, etc.); colectare informaţii privind proiectele/acţiunile implementate care vizează poluarea apelor de suprafaţă, reţeaua de apă şi canalizare, calitatea şi cantitatea apei potabile, poluarea apelor subterane, starea de sănătate a populaţiei, protecţia naturii, biodiversitate şi păduri*,* degradarea mediului natural (păduri, spaţii verzi) şi construit (monumente istorice), urbanism şi mediu, transport rutier,educaţie ecologică, în perioada respectivă.

**-Etapa V: Procesul consulativ în vederea finalizării documentului PLAM Bucureşti (Consultarea publicului şi dezbaterea publică)**

În luna iulie s-a elaborat şi redactat Raportul PLAM Bucureşti revizuit 2015, în august a fost postat pe site-ul A.P.M.B. (pentru informarea publicului interesat), în septembrie a avut loc întâlnirea (la sediul A.P.M.B.), a membrilor Comotetului de Coordonare la prezentarea şi dezbaterea publică a Planului Local de Acţiune pentru Mediu Bucureşti – revizuit, în octombrie s-a facut analiza şi integrarea propunerilor primite de la instituţii (P.M.B. – Direcţia Urbanism), în varianta finală a Planului Local de Acţiune pentru Mediu Bucureşti – revizuit, în noiembrie s-a ţinut corespondenţa cu P.M.B. – Direcţia Urbanism, cu referire la punctul de vedere transmis de către P.M.B., în faza de dezbatere publică a PLAM Bucureşti - revizuit.

***Următoarele etape:***

***-Etapa VI:* Adoptarea oficială a PLAM – s-a obtinut avizul Preşedintelui A.N.P.M., afost in dezbatere publica pe site-ul P.M.B., a fost aprobat de către C.G.M.B.;**

***-Etapa VII: Implementarea, monitorizarea, evaluarea rezultatelor şi revizuirea PLAM.***

**Odată adoptat, PLAM constituie un argument în plus pentru obţinerea de resurse financiare, în special a celor oferite de Uniunea Europeană, documentul având un larg consens al publicului din zona căreia se adresează, fiind un îndrumar pe termen mediu şi lung în abordarea aspectelor de mediu ale comunităţii.**

Conform recomandărilor Ghidului practic al planificării de mediu, pentru realizarea procesului de planificare, documentul va fi elaborat de către o echipă, formată din reprezentanţi ai tuturor factorilor responsabili la nivelul Municipiului Bucureşti, respectiv autorităţi publice locale, instituţii publice, instituţii de învăţământ, societate civilă, operatori economici, în cadrul unui proces larg, participativ, de stabilire a unui consens privind abordarea problemelor de mediu şi a modului de soluţionare a acestora.

A fost stabilită următoarea **structură organizatorică**:

* Coordonator PLAM – Directorul Executiv al A.P.M. Bucureşti;
* Comitet de Coordonare – format din reprezentanţi cu putere de decizie ai autorităţilor administraţiei publice locale, instituţiilor deconcentrate, operatorilor economici;
* Grup de lucru, împărţit în 6 subgrupuri (Calitatea aerului, protecţia atmosferei şi schimbări climatice, Apă, Deşeuri, substanţe chimice periculoase, calitatea solului şi terenuri degradate, Protecţia naturii, biodiversitate şi păduri, Dezvoltarea mediului urban, Protecţia împotriva zgomotului, Educaţie ecologică, dezvoltare durabilă şi calitatea vieţii) – structură ce reprezintă principala componentă cu responsabilităţi privind activităţile cu caracter tehnic;
* Au fost stabiliteRegulamentele de organizare şi funcţionare ale acestor structuri;
* A fost emisă Decizia A.P.M. Bucureşti nr. 71/21.05.2013 prin care s-a stabilit structura organizatorică pentru coordonarea şi revizuirea PLAM, respectiv structura operaţională pentru revizuirea/implementarea PLAM.

**S-au identificarea instituţiile participante şi la stabilirea noii structuri organizatorice a PLAM revizuit.**

În cadrul procesului de revizuire s-au transmis adrese, (s-a finalizat transmierea de adrese) către instituţiile din tabelul de mai jos, în vederea confirmării participării acestora în C.C.; s-au solicitat nominalizările pentru membrii care vor face parte din structura organizatorică pentru revizuirea PLAM. Structura organizatorică a PLAM Bucureşti cuprinde următoarele componente:

**Comitetul de Coordonare (C.C.) ce reprezintă componenta de decizie a structurii organizatorice a PLAM va avea următoarea componenţă:**

|  |  |  |
| --- | --- | --- |
| **Nr.** **Crt.** | **Instituţia** | **Funcţia** |
|  | INSTITUTIA PREFECTULUI MUNICIPIULUI BUCUREŞTI | Prefect |
|  | CONSILIUL GENERAL AL MUNICIPIULUI BUCUREŞTI | Preşedinte |
|  | PRIMĂRIA MUNICIPIULUI BUCUREŞTI | Primar General |
|  | AGENŢIA PENTRU PROTECŢIA MEDIULUI BUCUREŞTI | Director Executiv |
|  | PRIMĂRIA SECTORULUI 1 | Primar |
|  | PRIMĂRIA SECTORULUI 2 | Primar |
|  | PRIMĂRIA SECTORULUI 3 | Primar |
|  | PRIMĂRIA SECTORULUI 4 | Primar |
|  | PRIMĂRIA SECTORULUI 5 | Primar |
|  | PRIMĂRIA SECTORULUI 6 | Primar |
|  | GARDA NAŢIONALĂ DE MEDIU – COMISARIATUL MUN. BUCUREŞTI | Comisar Şef |
|  | AGENŢIA NAŢIONALĂ PENTRU PROTECŢA MEDIULUI | Preşedinte |
|  | INSTITUTUL DE CERCETĂRI PEDOLOGICE ŞI AGROCHIMICE | Director General |
|  | INSTITUTUL NAŢIONAL DE CERCETARE – DEZVOLTARE PENTRU URBANISM ŞI AMENAJAREA TERITORIULUI (URBAN PROIECT) | Director General Arhitect |
|  | AGENŢIA PENTRU DEZVOLTARE REGIONALĂ BUCUREŞTI – ILFOV | Manager |
|  | S.C. APA NOVA BUCUREŞTI S.A. | Director Tehnic |
|  | ADMINISTRAŢIA NAŢIONALĂ “APELE ROMÂNE” – DIRECŢIA APELOR ARGEŞ VEDEA – SISTEMUL DE GOSPODĂRIREA APELOR ILFOV | Director |
|  | DIRECŢIA DE SĂNĂTATE PUBLICĂ A MUNICIPIULUI BUCUREŞTI | Director Executiv |
|  | INSTITUTUL NAŢIONAL DE SĂNĂTATE PUBLICĂ BUCUREŞTI | Director General |
|  | REGIA AUTONOMĂ DE TRANSPORT BUCUREŞTI | Director Infrastructură |
|  | INSTITUTUL NAŢIONAL DE STATISTICĂ ŞI STUDII ECONOMICE - DIRECŢIA GENERALĂ DE STATISTICĂ BUCUREŞTI | Director |
|  | UNIVERSITATEA DIN BUCUREŞTI - CENTRUL DE CERCETARE A MEDIULUI ŞI EFECTUARE A STUDIILOR DE IMPACT | Director |
|  | CENTRUL REGIONAL DE PROTECŢIE A MEDIULUI PENTRU EUROPA CENTRALĂ ŞI DE EST – BIROUL LOCAL ROMÂNIA | Manager |
|  | ORGANIZAŢIA ECOLOGICĂ ECOSENS | Preşedinte |
|  | ORGANIZAŢIA ECO-CIVICA | Preşedinte |
|  | MINISTERUL MEDIULUI APELOR ŞI PĂDURILOR - ADMINISTRAŢIA NAŢIONALĂ DE METEOROLOGIE | Director General |
|  | S.C. IRIDEX GROUP IMPORT EXPORT S.R.L. | Director General |
|  | S.N.P. PETROM | Director General |
|  | SUCURSALA ELECTROCENTRALE BUCUREŞTI | Director |
|  | REGIA NAŢIONALĂ A PĂDURILOR – ROMSILVA – DIRECŢIA SILVICĂ BUCUREŞTI | Director |
|  | OCOLUL SILVIC BUCUREŞTI | Şef Ocol |
|  | CENTRUL DE PREVENIRE A POLUĂRII | Director |

**Comitetul de Analiză Tehnică** **(C.A.T.)** PLAM reprezintă, alături de Grupul de Lucru, a doua componentă tehnică a structurii PLAM. Dată fiind anvergura activităţilor de planificare de mediu la nivelul unui judeţ, structura organizatorică a PLAM cuprinde o componentă tehnică suplimentară – Comitetul de Analiză Tehnică, cu responsabilităţi în toate etapele ulterioare etapei de iniţiere a PLAM.

# Comitetul de Analiza Tehnică:

1. Agenţia de Dezvoltare Regională Bucureşti-Ilfov;
2. Primăria Municipiului Bucureşti;
3. Agenţia pentru Protecţia Mediului Bucureşti – Şef Serviciu A.C.C.;
4. Agenţia pentru Protecţia Mediului Bucureşti – Şef Serviciu C.F.M.;
5. Garda Naţională de Mediu Comisariatul Mun. Bucureşti – Comisar;
6. Sistemul de Gospodărire a Apelor (S.G.A.) Ilfov-Bucureşti – Inginer Şef;

7. Direţia de Sănătate Publică a Municipiului Bucureşti – Medic primar igienă;

8. S.C. Apa Nova S.A. Bucureşti - Director Tehnic.

**Grupul de Lucru (G.L.)** PLAM reprezintă principala componentă cu responsabilităţi privind activităţile cu aspect tehnic implicate de acest proces şi este format din experţi cu experienţă în domeniul protecţiei mediului.

Pentru eficientizarea procesului PLAM au fost constituite grupul de lucrul, divizat în subgrupuri de lucru, pe domenii de interes:

* Calitatea aerului, protecţia atmosferei şi schimbări climatice;
* Apă;
* Deşeuri, substanţe chimice periculoase, calitatea solului şi terenuri degradate;
* Protecţia naturii, biodiversitate şi păduri;
* Dezvoltarea mediului urban. Protecţia împotriva zgomotului;
* Educaţie ecologică, dezvoltare durabilă şi calitatea vieţii.

**Coordonator PLAM Bucureşti este doamna Dr. Ing.** Simona Mihaela Aldea (Catrina), director executiv, Agenţia pentru Protecţia Mediului Bucureşti, în conformitate cu Decizia nr. 315/21.05.2013 privind numirea d-nei Simona Mihaela Aldea (Catrina) în funcţia publică de conducere de director executiv al Agenţiei pentru Protecţia Mediului Bucureşti;

Coordonatorul Planului de Acţiune pentru Mediu a răspuns pentru următoarele activităţi:

•  Colaborarea cu autorităţile judeţene ale administraţiei publice pentru crearea cadrului legal;

• Asigurarea participării tuturor factorilor responsabili şi realizarea structurii organizatorice a planului;

• Asigurarea colaborării cu alte instituţii şi organizaţii pentru realizarea PLAM, inclusiv pentru obţinerea informaţiilor necesare;

•  Coordonarea activităţilor de elaborare a PLAM şi realizarea la termen a documentelor;

•  Asigurarea spaţiului necesar desfăşurării activităţilor curente.

**Responsabil Grup de lucru:** consilier **Marinela Pleşca,** Agenţia pentru Protecţia Mediului Bucureşti, în conformitate cu Decizia nr. 126/28.12.2012;

**Responsabili subgrupuri de lucru:**

-Protecţia naturii, biodiversitate şi păduri **–** cons.Căpăţînă Nicoleta,

**-** Apă **–** cons. Săveanu Cornel,

**-** Deşeuri, substanţe chimice periculoase, calitatea solului şi terenuri degradate **–** cons. Păunescu-Bucur Emilia,

**-** Calitatea aerului, protecţia atmosferei şi schimbări climatice **–** cons. Ciuiu Gabriel,

**-** Dezvoltarea mediului urban, Protecţia împotriva zgomotului **–** cons. Ionescu Gabriela,

**-** Educaţie ecologică, dezvoltare durabilă şi calitatea vieţii – cons. Bocioagă Viorica.

Planul Local de Acţiune pentru Mediu Bucureşti (PLAM B) a avut o structură organizatorică instituţionalizată prin Memorandumul de Cooperare încheiat la data de 10 Septembrie 2004 între: Prefectura Municipiului Bucureşti, Primăria Municipiului Bucureşti şi Agenţia petru Protecţie a Mediului Bucureşti. Instituţionalizarea PLAM B a reprezentat o etapă importantă pentru desfăşurarea întregului proces. Aceasta a marcat pe de o parte, angajamentul celor implicaţi de a face toate eforturile pentru elaborarea şi implementarea PLAM, iar pe de altă parte, oficializarea unui proces în beneficiul comunităţii, cu implicarea comunităţii în luarea deciziilor.

În procesul de revizuire al PLAM 2005, A.P.M. Bucureşti a înaintat către Instituţia Prefectului Municipiului Bucureşti structura organizatorică şi lista cu persoanele nominalizate în procesul de planificare, în vederea aprobării acesteia.

Instituţionalizarea desfăşurării procesului de planificare a Planului Local de Acţiune pentru Mediu, se va realiza prin emiterea de către Instituţia Prefectului Municipiului Bucureşti a Ordinului de Prefect, care va include structura organizatorică a planului de acţiune şi listele cu reprezentanţii din fiecare componentă a structurii.

În sprijinul bunei desfăşurări a procesului de actualizare al PLAM, a fost necesară stabilirea cadrului de coordonare şi a modului de colaborare dintre componentele structurii organizatorice a Planului Local de Acţiune pentru Mediu Bucuresti, A.P.M.B. a elaborat: Memorandumul de Cooperare, care stabileşte formele şi procedeele de colaborare între părţile implicate în procesul planificării de mediu; regulamentele pentru organizarea şi funcţionarea structurii organizatorice (Comitetul de Coordonare şi Grupul de Lucru).

**Monitorizarea PLAM Bucureşti, acţiuni şi măsuri realizate în cursul anului 2015**

**PM 1 Degradarea mediului natural (păduri, spaţii verzi) şi antropic (monumente istorice)**

**’’Diminuarea suprafeţei fondului forestier’’**

1. ***Primăria Municipiului Bucureşti - Direcţia de Mediu a avut 5 acţiuni (1 acţiune realizată şi 4 acţiuni în curs de realizare) prin următoarele proiecte şi acţiuni:***

***Pentru problema de mediu******„Degradarea mediului natural şi antropic” – PM 1***

**1.** În perioada 2009-2012 Direcţia de Mediu a derulat contractul privind realizarea “**Cadastrului verde al Municipiului Bucureşti - Registrul spaţiilor verzi”-** un instrument modern de înregistrare şi evidenţă a spaţiilor publice şi a vegetaţiei la nivelul Municipalităţii, în conformitate cu prevederile Legii nr. 24/2007 privind reglementarea şi administrarea spaţiilor verzi din intravilanul localităţilor (republicată).

S-a realizat, astfel, inventarierea spaţiilor verzi publice şi a arborilor din perimetrul acestora pe baza unor măsurători exacte, putând astfel să se cunoască situaţia reală de pe teren şi raportarea îndeplinirii obligaţiilor prevăzute în OUG nr. 114/2007 către toate forurile superioare în domeniul protecţiei mediului.

Conform datelor înregistrate în **Cadastrul verde al Municipiului Bucureşti - Registrul spaţiilor verzi** au fost identificate aproximativ 400 ha teren degradat, aparţinând domeniului public.

În anul 2014 s-a încheiat contractul de servicii pentru realizarea proiectului „***Inventarierea spaţiilor verzi private şi actualizarea registrului spaţiilor verzi al Municipiului Bucureşti”*** conformLegii nr. 24/2007privind reglementarea şi administrarea spaţiilor verzi din intravilanul localităţilor și a Ord. MDRT nr. 1466/2010 privind aprobarea Normelor tehnice pentru elaborarea Registrului local al spaţiilor verzi*.*

Datorită modificărilor legislative, survenite în luna octombrie 2014 prin Legea nr. 135/2014, inventarierea sau declararea ca spaţii verzi a terenurilor private este posibilă numai în baza procedurilor de expropriere ceea ce a impus ca actualizarea registrului spaţiilor verzi din municipiul Bucureşti să se facă în baza unei noi proceduri de achiziţie publică.

În Programul Anual al Achiziţiilor Publice pe anul 2015 a fost introdus proiectul „Actualizarea Registrului Spaţiilor Verzi conform Ord. MDRT nr. 1466/2010”, urmând a se demara procedura de achiziţie publică prin licitaţie deschisă.

**2. Avizarea suprafeţei administrative ce va urma să facă parte din aria naturală protejată „Parcul Natural Văcăreşti“ prin H.C.G.M.B. nr. 104/28.05.2015**

Având în vedere Strategia de dezvoltare durabilă a Municipiului Bucureşti (Conceptul Strategic Bucureşti 2035), Municipalitatea a susţinut şi promovat proiectul Parcul Natural Văcăreşti pentru valorificarea potenţialului zonei Văcăreşti şi a zonei adiacente cu impact pentru dezvoltarea zonei de sud a capitalei, pentru regenerarea mediului şi a sănătăţii populaţiei, având şi rol social, de agrement, relaxare, educaţie şi cultură.

În acest sens, Municipalitatea a emis, în luna mai a.c., avizul administrativ pentru declararea ca arie naturală protejată a **„Parcului Natural Văcăreşti“ cu o suprafaţă de 182,99 ha,** ceea ce va aduce un aport de 1 mp spaţiu verde/locuitor la asigurarea suprafeţei de spaţiu verde de minimum 26 mp/locuitor, cerinţă reglementată prin OUG nr. 114/2007.

***B. Primăria Municipiului Bucureşti – Direcţia Urbanism are proiecte derulate sau în curs de elaborare în perioada 2010-2015, are 11 acţiuni (3 acţiuni realizate şi 8 acţiuni în curs de realizare)****:*

***PM Degradarea mediului natural şi construit***

**PM 1–3: Creşterea numărului de suprafeţe construite, terenuri private etc. în perimetrul parcurilor/ zonelor verzi din municipiul Bucureşti**

* Elaborarea unor studii specializate, pentru corelarea cu situaţia reală existentă a reglementărilor de spaţii verzi promovate prin P.U.G.
* Aplicarea interdicţiei de construire pe spaţii verzi.

**PM 1–7: Lipsa perdelelor verzi de protecţie în proximitatea zonelor rezidenţiale**

* Impunerea, prin actele de reglementare, a obligaţiei agenţilor economici ce desfăşoară activităţi cu impact semnificativ asupra mediului, de a amplasa perdele de protecţie în jurul punctelor de lucru.

**PM 1-10: Degradarea unor obiective istorice şi arhitectural urbanistice (cca. 30% din nr. total) datorită folosinţei neadecvate, intervenţiilor, transformărilor, absenţei activităţilor de întreţinere şi a fondurilor insuficiente pentru reabilitare/conservare**

* Reglementarea de către specialiştii în domeniu a cadrului de intervenţie asupra unor asemenea obiective şi asupra zonelor din vecinătate.
* În primă fază, protejarea acelor obiective constatate a fi în proces de degradare prin acoperire cu materiale specifice.
* Amenajarea spaţiului public din vecinătatea obiectelor – monument istoric/arhitectură, ce au fost restaurate.

***Poluarea apelor de suprafaţă PM 2***

***S-au realizat 4 acţiuni (2 acţiuni realizate de Administraţia Naţională ,,Apele Române” - Administraţia Bazinală de Apă Argeş- Vedea, S.G.A. Ilfov-Bucureşti; 1 acţiune realizată şi 1 acţiune în curs de realizare de către S.C. Apa Nova Bucureşti S.A.)***

În data de 11.07.2011 a fost preluată în operare Staţia de Epurare a Apelor Uzate (SEAU) Glina de către S.C. Apa Nova Bucureşti S.A.

Din reţeaua de canalizare a Mun. Bucureşti, apele uzate colectate de pe teritoriul Municipiului Bucureşti şi comunelor învecinate, conectate la reţeaua de canalizare municipală sunt transportate prin Canalul Colector de ape uzate de sub râul Damboviţa (Caseta de uzate) până la camera de racord a Liniei I a SEAU Glina.

Din debitul mediu total de apă uzată, SEAU Glina – Etapa 1 poate asigura epurarea fizico-mecanică a până la 10 mc/s, din care până la 5 mc/s se epurează complet (inclusiv eliminarea nutrienţilor).

Schema tehnologică a SEAU Glina pentru Etapa 1, cuprinde următoarele trei linii tehnologice:

* linia apei pentru apele uzate pe timp uscat ce cuprinde: treapta mecanică, treapta biologică şi treapta chimică (reducerea azotului şi fosforului);
* linia apei pentru apele uzate pe timp de ploaie (linia apei pluviale);
* linia nămolului.

Debitul de apă uzată urbană care nu este preluat de SEAU Glina – Etapa I se evacueaza în receptorul natural – râul Damboviţa.

În Etapa II-a, la SEAU Glina este prevazută extinderea epurării secundare şi terţiare şi construirea unui incinerator de nămol, astfel încât să se asigure epurarea corespunzătoare a întregului debit de ape uzate din Municipiul Bucureşti şi respectiv procesarea întregii cantităţi de nămol rezultat din epurare. Termenul de finalizare, prevazut prin HCGMB nr. 113/30.08.2012, este anul 2015.

Având în vedere că realizarea lucrărilor prevăzute în Etapa II este în sarcina Primăriei Generale a Municipiului Bucureşti şi ţinând cont de procedura de derulare a licitaţiei şi de adjudecarea contractului, S.C. Apa Nova Bucureşti S.A. a solicitat A.N. Apelor Române ca termenul de realizare să fie 31.12.2016, termen care nu a fost acceptat de A.N. Apele Române, având în vedere prevederile legale în vigoare: art. 7(1)a, Anexa 1 a HGR nr. 188/20012, în care este prevăzut ca termenul de realizare să fie 31.12.2015.

În acest sens, S.C. Apa Nova Bucureşti S.A. a solicitat Primăriei Generale a Municipiului Bucureşti iniţierea demersurilor către Ministerul Mediului şi Schimbărilor Climatice pentru modificarea HGR nr. 188/2002, respectiv a termenului: 31.12.2015.

**PM 2-1** “Poluarea apelor de suprafaţă (râul Damboviţa) cauzată de evacuarea apelor uzate provenite din canalizarea municipiului Bucureşti (datorată nefinalizării S.E.A.U. Glina)” acţiune realizată de catre A.N. Apele Române - S.G.A. Ilfov-Bucureşti.

***PM 2–3*** *Evacuarea prin prea-plin în Lacurile Fundeni şi Herăstrău a apelor uzate provenite din canalizarea orăşenească (staţia de pompare Colentina şi staţia de pompare Herăstrău) în cazul ploilor abundente.*

*Acestă măsură nu mai este de actualitate. Între S.C. Apa Nova Bucureşti S.A. şi A.N. Apele Române s-a încheiat un protocol privind evacuările în cazul ploilor abundente.*

**PM 2-4** “Lipsa educaţiei civice a populaţiei riverane care aruncă deşeuri în cursurile de apă, inclusiv în zona de protecţie” - acţiune realizată de către A.N. Apele Române - S.G.A. Ilfov-Bucureşti.

Două acţiuni realizate de catre Administraţia Naţională ,,Apele Române” - Administraţia Bazinală de Apă Argeş-Vedea, S.G.A. Ilfov-Bucureşti.

***Reţeaua de apă şi canalizare PM 3***

***S.C. Apa Nova Bucureşti S.A. a realizat 3 acţiuni permanente în curs de realizare.***

Măsurile realizate de către S.C. Apa Nova Bucureşti S.A.:

*1. Estimarea surselor de apă (uzată, reziduală industrială, pluvială, din epuismente) transportată prin reţeaua de canalizare a Municipiului Bucureştiului şi colectorul casetat din analiza şi verificarea acceptelor de evacuare la canalizare pentru agenţii economici care îşi desfăşoară activitatea în Bucureşti şi în comunele limitrofe.*

*2.Pentru obiectivul “Bilanţul cantitativ şi calitativ al apelor uzate transportate pe principalele colectoare. Determinarea debitului de ape uzate în secţiunea Glina”.*

**Aceste măsuri nu mai sunt de actualitate** deoarece:

a)S-au întocmit documentaţii tehnice de către o societate specializată pentru obţinerea Autorizaţiilor de gospodărire a apelor, obţinându-se următoarele autorizaţii:

-Autorizaţie de gospodărirea apelor nr. 153/26.06.2014 – Reţea de canalizare - zona de est (mal drept) **.**

- Autorizaţie de gospodărirea apelor nr. 154/26.06.2014 – Reţea de canalizare - zona de vest (mal stang).

-Autorizaţie de gospodărirea apelor nr. 99/17.04. 2014 - Canal colector de ape uzate de sub râul Damboviţa (CASETA).

- Este în curs de obţinere Autorizaţia de gospodărire a apelor pentru Sistemul de transport şi evacuare ape uzate din Mun. Bucuresti, râul Damboviţa (SEAU Glina) – solicitare depusă cu nr. de înregistrare A.N. Apele Române 19067/31.10.2014; nr. înregistrare S.G.A. Ilfov–Bucureşti 9471/31.10.2014.

Documentaţiile tehnice conţin bilanţul cantitativ şi calitativ al apelor uzate pe principalele colectoare.

b) Zilnic se prelevează şi analizează probe din peste 30 de secţiuni ale sistemului de canalizare, în principal descărcări ale marilor colectoare în Caseta de ape uzate.

c) Pe colectoarele principale sunt echipate 40 de secţiuni de măsură debit şi nivel şi 2 secţiuni de măsurare a concentraţiei de hidrocarburi.

Pe Caseta de apă uzată sunt echipate 5 secţiuni de măsură debit şi nivel şi 1 secţiune de măsură nivel, în 4 din aceste secţiuni sunt instalaţi şi senzori de hidrocarburi şi calitate multiparametru.

La S.E.A.U. Glina se monitorizează calitatea apelor uzate evacuate în râul Damboviţa, prin 3 secţiuni de control, după cum urmează:

* amestec de ape uzate epurate terţiar şi ape uzate epurate mecanic, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat;
* ape uzate din bazinele de retenţie, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat;
* ape uzate neepurate, cu frecvenţa de monitorizare zilnică/săptămânală/lunară, în funcţie de indicatorul de calitate monitorizat.

**PM 3-2 „Ineficienţa/subdimensionarea/inexistenţa instalaţiilor de preepurare a apelor uzate deversate în reţeaua de canalizare de către abonaţii socio-economici”.**

*Identificarea abonaţilor socio-economici care deversează la reţeaua de canalizare ape uzate nepreepurate/insuficient preepurate sau cu caracter toxic - Condiţionarea preluării apelor uzate provenite de la utilizatorii serviciului public de canalizare de dotarea cu instalaţii de preepurare adecvate tipului de activitate este o acţiune permanentă - S.C. Apa Nova Bucureşti S.A.*

Până la sfârşitul anului 2015, **au fost emise Acorduri de Preluare pentru 3 199 agenţi socio-economici**, dintre care 724 de Acorduri de Preluare conţin condiţii de realizarea de măsuri, construcţii şi instalaţii necesare respectării condiţiilor calitative şi cantitative ale apelor uzate evacuate în reţeaua de canalizare publică.

**PM 3-3** **„Lipsa unor sisteme eficiente de economisire a apei pentru uz industrial sau casnic”**

PM 3-3 Măsurile de reducere a evacuărilor  apelor de răcire de la producătorii de energie electrică/termică  impuse prin Acordurile de Preluare are termen de realizare 31.12.2015 .

Prin Acordurile de Preluare emise pentru producătorii de energie electrică şi termică (principalii utilizatori de apă industrială) s-au impus măsuri de reducere a evacuărilor apelor de răcire în canalizarea municipală prin creşterea gradului de recirculare.

Au fost iniţiate şi derulate campanii de informare a consumatorilor (a se vedea mai jos “Informarea adecvată ...) în legătură cu măsurile de economisire a apei, inclusiv reducerea pierderilor în reţelele interioare.

Alte măsuri: reducerea pierderilor de apă în sistemul de distribuţie prin înlocuiri şi reabilitări ale reţelelor, creşterea vitezei de intervenţie la avarii şi detectarea şi repararea peirderilor ascunse, etc.

* **Depistarea şi introducerea în legalitate a consumatorilor clandestini**

Au fost iniţiate acţiuni de depistare şi introducere în legalitate a consumatorilor clandestini. În perioada 2013 –2015 s-au incheiat un număr de 7 053 de contracte pentru utilizatorii clandestini.

Mai jos este prezentată evoluţia cumulată a numărului de contracte încheiate pentru utilizatorii clandestini, în perioada 2013 –2015:

|  |  |  |  |
| --- | --- | --- | --- |
| **Evoluţia contracte cumulate** | | | |
| **Luna/anul** | **2013** | **2014** | **2015** |
| **1** | 219 | 213 | 161 |
| **2** | 414 | 380 | 393 |
| **3** | 660 | 501 | 573 |
| **4** | 928 | 650 | 739 |
| **5** | 1240 | 775 | 856 |
| **6** | 1439 | 960 | 1009 |
| **7** | 1722 | 1290 | 1186 |
| **8** | 2017 | 1451 | 1346 |
| **9** | 2189 | 1635 | 1346 |
| **10** | 2377 | 1875 | 1804 |
| **11** | 2552 | 2066 | 1988 |
| **12** | 2648 | 2251 | 2154 |

* Informarea adecvată a consumatorilor în legătură cu măsurile de economisire a apei, inclusiv reducerea pierderilor în reţelele interioare - Conferinţe de presă, acţiuni diverse.

S.C. Apa Nova Bucureşti S.A. pune la dispoziţia clienţilor informaţii referitoare la măsurile de economisire a apei, inclusiv reducerea pierderilor în reţelele interioare:

* la fiecare solicitare specifică – se oferă materiale informative sub forma de broşuri, pliante (materialele pot fi puse la dispozitie):
  + « Pierderile de apă ne costă mult! »,
  + « De ce apar diferenţe de înregistrare între contorul de branşament şi suma cantităţilor înregistrate de contoarele individuale de consum ?»,
  + « Ghid de gestiune a consumului de apă » etc.
* prin intermediul website-ului companiei în secţiunile întrebari frecvente, respectiv consumul apei.

<http://www.apanovabucuresti.ro/info-consumator/intrebari-frecvente/pierderile-de-apa/>

<http://www.apanovabucuresti.ro/despre-ap-i-canalizare/despre-apa-pe-care-o-bem/consumul-apei/>

* avertizeaza creşterea consumului de apă prin scrisoarea de informare către clienti: “Atenţie! Consum în creştere” în cazul în care se constată un consum de apă mai mare cu 50% faţă de medie.

S.C. Apa Nova Bucureşti S.A. organizează periodic comunicări sistematice cu presa scrisă şi audiovizuală, având drept scop o mai bună cunoaştere a activităţii societăţii.

**PM 3-5 „Insuficienţa gradului de asigurare a apei potabile prin sistem centralizat”**

PM 3-5 Extinderea reţelei de alimentare cu apă şi canalizare se deruluează în continuare.

La sfârşitul anului 2008, 23% din numărul total de străzi nu aveau apă şi canal, (cca 4,5 % din locuitorii Bucureştiului fiind afectaşi), în doar patru ani, procentul străzilor „de pământ”, lipsite de apă şi canalizare, a scăzut considerabil: de la 23% la 2%.

În această perioadă 2008-2015 au fost echipate cu reţele de apă potabilă şi canalizare un număr mare de cartiere ale Capitalei: Vatra Nouă, Străulești, Andronache, Ion Creangă, Petricani, Giulești Sârbi, București Măgurele, Străulești, Apărătorii Patriei, Progresul, Olimpia.

Pentru zonele care în prezent nu sunt acoperite cu reţele de apă şi de canalizare: Luncilor, Gurilor, Nord, Dealurilor, întâmpinăm probleme administrative la proiectarea şi autorizarea lucrărilor. Lipsa PUZ-urilor, neconfigurarea în totalitate a străzilor, statutul juridic incert al terenurilor pe care este necesar a se amplasa staţii de pompare/preepurare, devin probleme majore în dimensionarea reţelelor şi respectiv în autorizarea acestora de catre Municipalitate/Urbanism.

Mai jos, este prezentata **evidenţa extinderilor de reţele publice pentru perioada 2013-2015**:

**REŢEA APĂ**

1.Extindere reţea publică de apă potabilă, investitor S.C. Apa Nova Bucureşti S.A. în perioada 2013-2015:

|  |  |  |  |
| --- | --- | --- | --- |
| **EXTINDERE ANB REŢEA APĂ (ml)** | | | |
| **sector/ an execuţie** | **2013** | **2014** | **2015** |
| 1 | 543 | 7,233 | 7,341 |
| 2 | 1,582 | 4,545 | 50 |
| 3 | 401 | 391 | 3,870 |
| 4 | 0 | 0 | 0 |
| 5 | 830 | 4,237 | 90 |
| 6 | 1,844 | 3,107 | 0 |
| **TOTAL** | **5,200** | **19,513** | **11,301** |

**REŢEA CANALIZARE**

2.Extindere reţea publică de canalizare, investitor S.C. APA NOVA Bucureşti S.A., în perioada 2013-2015:

|  |  |  |  |
| --- | --- | --- | --- |
| **EXTINDERE ANB REŢEA CANAL (ml)** | | | |
| **sector/ an execuţie** | **2013** | **2014** | **2015** |
| 1 | 534 | 5253 | 3,081 |
| 2 | 3,380 | 5965 | 43 |
| 3 | 344 | 168 | 1,480 |
| 4 | 0 | 137 | 0 |
| 5 | 1325 | 5355 | 1,332 |
| 6 | 2196 | 461 | 0 |
| **TOTAL** | **7,779** | **17,339** | **5,873** |

***Calitatea şi cantitatea apei potabile PM 4***

Administraţia Naţională ,,Apele Române” - Administraţia Bazinală de Apă Argeş- Vedea, S.G.A. Ilfov-Bucureşti ***a realizat 2 acţiunipermanente pe anul 2015, iar D.S.P. M.B a realizat 61 de acţiuni în sem. I 2015.***

**PM 4-1** “**Nerespectarea prevederilor legale privind zonele de protecţie sanitară pentru sursele de apă, inclusiv pentru aducţiunile de apă”.**

***O acţiune permanentă (pentru aducţiunile de apă) este de competenţa A.N. „Apele Române” – S.G.A. Ilfov-Bucureşti.***

Conform Ordinului nr. 1278/20.04.2011 – „Aprobarea Instructiunilor privind delimitarea zonelor de protectie sanitară şi a perimetrului de protecţie hidrogeologică”, toate folosinţele de apă care solicită autorizarea în domeniul gospodăririi apelor, au obligaţia să-şi instituie această zonă de protecţie.

Această acţiune este realizată de Administraţia Naţională ,,Apele Române” - Administraţia Bazinală de Apă Argeş- Vedea, S.G.A. Ilfov-Bucureşti.

**PM 4-2 Starea tehnică necorespunzătoare a reţelelor de aducţiune şi de distribuţie a apei potabile cu importante pierderi de apă**

***În sem. I 2015 D.S.P. M.B are 2 acţiuni realizate (probe de apă recoltate din reţele de distribuţie Apa Nova şi Greenfield: 1 117 probe microbiologice, 1 144 probe fizicochimice).***

**PM 4-4 “Neasigurarea în totalitate a surselor alternative de alimentare cu apă potabilă pentru spitale, instituţii de decizie locală şi regională, unităţi de învăţământ, obiective cu rol decisiv în cazul unor calamităţi naturale sau sociale, pentru tratarea şi adăpostirea sinistraţilor şi/sau a victimelor”**

***O acţiune permanentă în curs de realizare de către A.N. Apele Române - S.G.A. Ilfov-Bucureşti; în sem. I 2015 D.S.P. M.B a realizat 58 de acţiuni, la 58 de instalaţii proprii de alimentare cu apă potabilă (foraje), autorizate sanitar (95 probe microbiologice şi 97 probe fizicochimice).***

**PM 4-5 Calitatea apei de fântână este necorespunzătoare din punct de vedere chimic şi bacteriologic în zonele periferice ale Capitalei**

***În sem. I 2015 D.S.P. M.B are 1 acţiune ralizată (supravegherea cazurilor de methemoglobinemie).***

***Poluarea apelor subterane PM 5***

**PM 5-1** **Poluarea stratului freatic (în zonele lipsite de canalizare) cauzată de WC-uri de tip uscat, coteţe, grajduri**.

***O acţiune realizată permanent de către Administraţia Naţională ,,Apele Române” - Administraţia Bazinală de Apă Argeş-Vedea, S.G.A. Ilfov-Bucureşti.***

***Poluarea atmosferei PM 6***

***Pe problema Poluarea atmosferei sunt 37 de acţiuni, din care 31 au fost realizate (22 sunt permanente), în curs de realizare 5 acţiuni şi 1 acţiune nerealizată.***

***a) Măsuri/acţiuni ale A.P.M. Bucureşti - 31 de acţiuni (realizate 27, din care 19 sunt realizate permanent; 3 acţiune în curs de realizare, dincare 1 permanenta; 1 acţiune nerealizată).***

Măsuri/acţiuni nerealizate:

**PM 6–6** Matricea plan de implementare a acţiunilor pentru problema „Poluarea atmosferei generată de staţiile de preparare a mixturilor asfaltice”- acţiunea - “Interzicerea, cel puţin pentru investiţiile noi, de desfăşurare a unor astfel de activităţi în zonele rezidenţiale (prin Hotărâre a Consiliului Local sau O.M., H.G.)” - nu a fost încă realizat cadrul legislativ care să interzică amplasarea acestor obiective în zonele rezidenţiale.

Măsuri/acţiuni în curs de realizare:

**PM 6-1** Matricea-plan de implementare a acţiunilor pentru problema “Poluarea aerului cu poluanţi gazoşi proveniţi din arderea combustibililor lichizi, gazoşi şi a combustibililor alternativi la centrale termice nemodernizate” - acţiunea „Realizarea măsurătorilor reprezentative pentru poluanţii relevanţi în conformitate cu prevederile standardelor CEN (ISO sau standarde naţionale echivalente tehnico-ştiinţific); calibrarea sistemelor de măsură conform standardelor CEN, precum şi transmiterea, validarea şi stocarea acestor date la nivel naţional”.

**PM 6–5** Matricea plan de implementare a acţiunilor pentru problema „Poluarea aerului cu pulberi în suspensie şi sedimentabile datorită activităţilor din industrie”, actiunea “Investiţii ale agenţilor economici şi în special a CET-urilor pentru achiziţionarea de filtre de reţinere a pulberilor în suspensie“- **Observaţie: La CET-uri problema este rezolvată, mai trebuie unele investiţii la alţi agenţi economici.**

**PM 6–9** Matricea plan de implementare a acţiunilor pentru problema „Insuficienta mediatizare a efectelor poluării asupra stării de sănătate a populaţiei şi a calităţii mediului din municipiul Bucureşti”, actiunea “Crearea unui parteneriat între A.P.M. Bucureşti şi mass-media, în vederea includerii unui buletin de informare zilnica asupra poluării în ziarele care doresc acest lucru”.

***b) P.M.B. prin Direcţia de Mediu şi Direcţia Utilităţi Publice are 5 acţiuni (din care 3 sunt realizate permanent, 2 acţiuni în curs de realizare).***

**♦** **Acţiuni ale P.M.B. prin Direcţia de Mediu – Planuri de calitate a aerului ambiental în municipiul Bucureşti:**

1. **Realizarea Planului de calitate a aerului ambiental din municipiul Bucureşti**

În conformitate cu prevederile Legii privind calitatea aerului înconjurător nr. 104/2011 şi a obligaţiilor prevăzute în Directiva 2008/50/EC privind calitatea aerului înconjurător şi un aer mai curat pentru Europa, autoritățile publice locale gestionează elaborarea planurilor de calitate a aerului pentru îmbunătățirea mediului înconjurător și a sănătății populației.

Ca urmare a publicării în Monitorul Oficial nr. 682/08.09.2015 a Ordinului Ministerului Mediului, Apelor şi Pădurilor nr. 1206/2015, pentru aprobarea listelor cu unităţile administrativ-teritoriale întocmite în urma încadrării în regimuri de gestionare a ariilor din zonele şi aglomerările prevăzute în anexa nr. 2 la Legea nr. 104/2011 privind calitatea aerului, autoritatea publică centrală pentru protecţia mediului a comunicat P.M.B. pe data de 23.09.2015 regimurile de gestionare pentru municipiul Bucureşti, şi anume:

- regimul de gestionare I pentru poluanţii: dioxid de azot, oxizi de azot (NO2/NOx,) particule în suspensie (PM10 şi PM 2,5) şi benzen (C6H6), pentru care este necesară iniţierea Planului integrat de calitatea aerului;

- regimul de gestionare II pentru poluanţii: dioxid de sulf (SO2), monoxid de carbon (CO), plumb (Pb), arsen (As), cadmiu (Cd) şi nichel (Ni) pentru care este necesară iniţierea Planului de menţinere a calităţii aerului;

Prin urmare, în anul 2015, Primăria Municipiului Bucureşti prin Direcţia de Mediu, a inițiat elaborarea Planurilor de calitate a aerului și a Planurilor de meţinere a calităţii aerului în baza metodologiei transmisă de Ministerului Mediului şi Schimbărilor Climatice.

Conform Metodologiei de elaborare a planurilor de calitate a aerului, a planurilor de menţinere a calităţii aerului şi a planurilor de acţiune pe termen scurt, aprobată prin Hotărârea Guvernului României nr. 257/15.04.2015, prin Dispoziţia Primarului General nr. 1528/06.10.2015 completată cu D.P.G. nr. 69/11.01.2016 s-a constituit Comisia Tehnică la nivelul municipiului Bucureşti, din componenţa căreia fac parte reprezentanţi ai direcţiilor tehnice/serviciilor din cadrul Primăriei Municipiului Bucureşti, precum şi reprezentanţi ai instituţiilor şi autorităţilor publice locale sau centrale din domeniile silvicultură, sănătate, transport, agricultură, ordine publică, statistică şi Poliţia Română, operatori economici relevanţi şi de la alte organisme cu responsabilităţi în domeniu, respectiv cu reprezentanţii direcţiilor şi administraţiilor din PMB: Direcţia Transporturi, Drumuri, Sistematizarea Circulaţiei, Direcţia Urbanism, Direcţia de Mediu, Direcţia Utilităţi Publice, Direcţia Investiţii, Direcţia Generală de Poliţie Locală şi Control, Regia Autonomă de Transport Bucureşti, Administraţia Străzilor, Administraţia Lacuri, Parcuri şi Agrement Bucureşti, Regia Autonomă de Distribuţie a Energiei Termice Bucureşti precum şi reprezentanții din cadrul Primăriilor sectoarelor 1-6, Gărzii Naţionale de Mediu, Direcţiei de Sănătate Publică, Regiei Naţionale a Pădurilor, Direcţiei Generale de Poliţie a Municipiului Bucureşti, Registrului Auto Român, S.C. Metrorex S.A., S.C. Apa NOVA, S.C. Enel Distribuţie Muntenia, S.C. Distrigaz Sud REŢELE S.A., Ministerului Transporturilor, Ministerului Finanţelor Publice, Ministerului Agriculturii şi Dezvoltării Rurale, Instituitului Naţional de Statistică.

Comisia Tehnică, al cărui secretariat este asigurat prin Direcţia de Mediu, are ca rol:

- analiza măsurilor propuse prin Studiul de calitatea aerului pentru reducerea emisiilor poluanţilor: dioxid de azot, oxizi de azot, particule în suspensie (PM10 şi PM2,5 ), benzen;

- elaborarea scenariilor aferente acestor măsurilor pentru reducere a emisiilor, cu referire la sursele de poluare ce vizează sectorul de trafic, de activități de construcții, de încălzire rezidențială, de spații verzi, precum şi măsuri legate de creșterea gradului de conștientizare a populației privind implementarea măsurilor de reducere a poluării aerului;

- identificarea indicatorilor cuantificabili pentru exprimarea eficienței măsurilor;

De asemenea, Comisia va elabora Planul de menţinere a calităţii aerului, care va include măsurile ce trebuie luate astfel încât nivelul poluanţilor: dioxid de sulf, monoxid de carbon, plumb, arsen, cadmiu şi nichel, să se păstreze sub valorile limită sau ţintă, după caz.

Conform metodologiei, termenul pentru întocmirea Planurilor de Calitate a Aerului pentru Municipiul

Bucureşti este de 9 luni de la iniţierea procedurii de elaborare a planurilor.

Primăria Municipiului Bucureşti a informat Agenţia pentru Protecţia Mediului Bucureşti şi Garda Naţională de Mediu privind iniţierea pe data de 16.10.2015 a Planurilor de calitate a aerului pentru municipiul Bucureşti.

În semestrul II 2015 activitatea Comisiei Tehnice s-a desfășurat în cadrul grupurilor de lucru: Transport urban; Salubrizare şi şantiere de construcţii; Spaţii verzi şi terenurile expuse eroziunii eoliene; Activităţi economice şi eficienţă energetică; Conştientizarea de către populaţie a necesităţii introducerii măsurilor de reducere a poluării.

După stabilirea măsurilor ce vor compune Planurile de calitate a aerului pentru Municipiul Bucureşti, acestea vor fi introduse în dezbatere publică şi supuse procedurii de adoptare de către plenul Consiliului General al Municipiului Bucureşti. În urma adoptării, instituţiile abilitate vor transmite documentul către Comisia Europeană.

1. **Proiect “Soluţii anti-praf în municipiul Bucureşti”**

În scopul diminuării gradului de poluare cu particule în suspensie PM10, Primăria Municipiului Bucureşti, prin Direcţia de Mediu implementează Proiectul "Anti dust solutions in Bucharest/Soluţii antipraf în Bucureşti", finanţat prin Programul LIFE+2013, pilonul Politică şi guvernanţă în materie de mediu, în baza Acordului de grant nr. LIFE13 ENV/RO/001077.

Odată cu obţinerea primei tranşe de finanţare de la Comisia Europeană, în data 03.01.2015, Unitatea de Implementare a **Proiectului** a realizat activităţile privind: a) elaborarea şi semnarea de protocoale cu Agenţia pentru Protecţia Mediului Bucureşti şi cu Registrul Auto Român; b) derularea procedurilor de achiziţie publică pentru atribuirea contractelor de servicii: realizare materiale informative pentru prezentarea proiectului, realizare pagină web pentru promovarea proiectului, realizare autocolante pentru promovarea media a proiectului, realizare panouri informative pentru prezentarea proiectului, organizarea de evenimente pentru informarea publicului cu privire la demararea proiectului; c) vizita de studiu în Austria (localitatea Klangenfurt) în vederea informării cu privire la rezultatele proiectului LIFE CMA+, date necesare pentru stabilirea metodologiei de reducere a emisiilor de praf; d) organizarea acţiunii de prezentare a proiectului la care au participat reprezentanţi ai primăriilor de sector, ai RATB, ai Agenţiei pentru Protecţia Mediului Bucureşti, operatorii de salubrizare, ONG-uri.

În semestrul II 2015 în cadrul proiectul „Soluţii anti-praf în municipiul Bucureşti” s-au derulat activităţile legate de informarea publicului/autorităților locale/operatorii de salubrizare/ONG-uri, construcția site-ului LIFE ADB, tipărirea de materiale publicitare, obținerea acorduri și avize necesare pilotării.

**♦** **Acţiuni ale P.M.B. prin Direcţia Utilităţi Publice** **- Serviciul Managementul Deşeurilor, Salubritate şi Toalete Ecologice**, acontribuit la creşterea nivelului de salubrizare al oraşului ***ralizand măsuri cu impact asupra calităţii aerului, prin acţiuni permanente*** şi când este cazul:

* în vederea reducerii concentraţiilor de pulberi în suspensie au fost iniţiate 3 proiecte de H.C.G.M.B, proiecte de modificare şi completare, care prevăd următoarele: obligarea persoanelor fizice şi juridice, deţinătoare de terenuri, să asigure îngrădirea, salubrizarea, igienizarea şi înierbarea acestoara - se realizează permanent conform prevederilor **H.C.G.M.B. nr. 121/2010 – modificat şi completat cu H.C.G.M.B nr. 189/28.06.2013**;
* obligarea organizatorilor de şantiere, să asigure spălarea zilnică sau ori de câte ori este necesar în timpul zilei, a arterei pe care se află şantierul, atât pe toată zona aferentă şantierului, cât şi pe o distanţă de cca. 500 m faţă de limita acestuia - se realizează permanent conform prevederilor **H.C.G.M.B. nr. 122/2010 – modificat şi completat cu H.C.G.M.B. nr. 190/28.06.2013**;
* recomandarea către operatorii de salubrizare, ca operaţiunea de spălare cu jet de apă, să se efectueze în intervalul orar 2200-0600 - se realizează permanent conform prevederilor **H.C.G.M.B. nr. 123/2010 – modificat şi completat cu H.C.G.M.B nr. 191/28.06.2013.**

Proiectul se implementează pe perioada septembrie 2014–noiembrie 2016.

**PM 6-12** **Absenţa unui sistem unitar de măsurători meteorologice în puncte cheie ale municipiului Bucureşti (zone intens poluate, zone cu trafic intens, zone cu mari aglomerări urbane, parcuri) în vederea realizării de studii pentru cuantificarea impactului activităţii antropice asupra climatului local.**

***c) Direcţia de Sănătate Publică a Municipiului Bucureşti, în sem. I 2015, are 1 acţiune realizată (impactul schimbărilor climatice asupra sănătăţii populaţiei).***

**PM 8 Gestiune deşeuri**

***Pe problema Gestionare deşeuri sunt 34 de acţiuni realizate* *permanent de P.M.B., A.P.M. Bucureşti şi******D.S.P. M.B.:***

***-P.M.B. prin Direcţia******Utilităţi Publice******- Serviciul Managementul Deşeurilor, Salubritate şi Toalete -Ecologice a realizat 15 acţiuni permanente.***

***- A.P.M. Bucureşti are realizate 18 acţiuni permanente.***

***-D.S.P.M.B. a realizat 1 acţiune (monitorizarea sistemului de gestionare a deşeurilor rezultate din activitatea medicală – 25 unităţi sanitare).***

Depozitarea necontrolată a deşeurilor menajere.

Lipsa/numărul insuficient de recipiente şi de coşuri de gunoi stradal, atât în locuri aglomerate cât şi la periferia Capitalei.

Dezvoltarea lenta a proceselor de tratare prealabilă eliminării finale prin depozitare sau de colectare selectivă a deşeurilor de la populaţie.

Cresterea gradului de implementare a sistemului integrat de gestionare a deşeurilor, eficientizarea lui din punct de vedere economic şi asigurarea protecţiei sănătăţii populaţiei şi a mediului.

Deficienţe în colectarea selectivă a deşeurilor din ambalaje provenite de la societăţile comerciale.

Degradarea solurilor şi a pânzei freatice în zona depozitărilor necontrolate de deşeuri.

Managementul defectuos al deşeurilor rezultate din construcţii şi demolări.

Campanii reduse de informare a publicului cu privire la beneficiile recuperării, reciclării şi valorificării anumitor tipuri de deşeuri.

Insuficienţa implementării colectării selective a deşeurilor menajere în vederea valorificării; insuficienta dezvoltare a pieţei deşeurilor reciclabile care să rezolve problema valorificării lor.

Numar insuficient de programe specifice pentru educarea populaţiei privind: colectarea selectivă a deşeurilor şi a unor programe de informare a populaţiei privind beneficiile sistemului de colectare selectivă.

Numar insuficient al dotarilor agenţilor de salubrizare cu utilaje specifice şi recipiente de precolectare (containere, pubele, utilaje de transport etc.).

Slaba implementare a unei strategii integrate privind reducerea cantităţii de deşeuri generate în Bucureşti, diminuând în acest fel cantitatea de deşeuri eliminată la depozitele de deşeuri.

Tratarea/eliminarea necorespunzătoare a deşeurilor periculoase.

Insuficienta agenţilor valorificatori pentru deşeuri periculoase (baterii şi acumulatori uzaţi mici, becuri cu vapori de mercur, altele).

**Primăria Municipiului Bucureşti prin Direcţia** **Utilităţi Publice - Serviciul Managementul Deşeurilor, Salubritate şi Toalete Ecologice, a realizat următoarele proiecte/acţiuni permanente**:

**Problema „Depozitarea necontrolată a deşeurilor menajere”**

**În vederea eliminării depozitelor necontrolate de deşeuri menajere – acţiuni permanente:**

-salubrizarea, igienizarea şi împrejmuirea terenurilor virane de pe raza sectorului 5, terenuri pe care se formează în mod frecvent depozite necontrolate de deşeuri – se realizează permanent conform prevederilor **D.P. nr. 335/04.04.2012**;

-iniţierea unor măsuri legislative prin obligarea persoanelor fizice şi juridice, deţinătoare de terenuri, să asigure îngrădirea, salubrizarea, igienizarea şi înierbarea acestoara – se realizează permanent conform prevederilor **H.C.G.M.B nr. 121/2010 – modificat şi completat cu H.C.G.M.B. nr. 189/28.06.2013**;

-în cazul deşeurilor abandonate şi în cazul în care producătorul/deţinătorul de deşeuri este necunoscut, cheltuielile legate de curãţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către autoritatea administraţiei publice locale - După identificarea producãtorului/deţinătorului de deşeuri, acesta este obligat să suporte atât cheltuielile prevăzute efectuate de autoritatea administraţiei publice locale, cât şi pe cele legate de acţiunile întreprinse pentru identificare - se realizează când este cazul conform prevederilor **Legii nr. 211/15.11.2011.**

**Problema „Lipsa/numărul insuficient de recipienţi şi de coşuri de gunoi stradal, atât în locuri aglomerate cât şi la periferia Capitalei”**

**-**măsuri de amplasare a coşurilor de gunoi stradale, în imediata vecinătate sau perimetrul staţiilor destinate mijloacelor de transport în comun **-** se realizează permanent conform prevederilor **H.C.G.M.B nr. 120/2010**;

*-*adoptarea unor măsuri astfel încât acestea să contribuie la creşterea nivelului de salubrizare a oraşului iar numărul de utilaje cu jet utilizate în anul 2008 a crescut faţă de anul **2015** cu peste **100** %, la echipamentele destinate operaţiei de salubrizare mecanizată prin aspirare a crescut în anul **2015** cu **3,5** % faţă de anul 2008, iar cantitatea folosită pentru curăţarea stradală în anul **2015** este de **312,7 tone** (sector 1 – 100,5 t/an, sector 2 – 1,2 t/an, sector 3 – 1 t/an, sector 4 – 150 t/an, sector 5 – 59 t/an, sector 6 – 1 t/an).

**Managementul deşeurilor**

În vederea creării unui **sistem de management al deşeurilor** au fost iniţiate următoarele măsuri permanente:

*-*măsuri de dezvoltare a gestiunii deşeurilor în Municipiul Bucureşti – conform prevederilor **H.C.G.M.B nr. 281/2010**;

-măsuri de obligare a colectării selective a deşeurilor recuperabile, pe tipuri de deşeuri **-** conform prevederilor **H.C.G.M.B nr. 283/2010**;

-măsuri privind atingerea ţintelor de reducere a depozitării deşeurilor municipale din municipiul Bucureşti - conform prevederilor **H.C.G.M.B nr. 108/2012**;

*-*măsuri privind colectarea separată a deşeurilor de către persoanele fizice şi asociaţiile de locatari/ proprietari din municipiul Bucureşti **-** conform prevederilor **H.C.G.M.B nr. 109/2012**;

*-*măsuri privind colectarea separată a dozelor de aluminiu în instituţiile publice aflate sub autoritatea consiliului general al municipiului Bucureşti - conform prevederilor **H.C.G.M.B nr. 12/2013**;

*-*acţiuni edilitar gospodăreşti pentru înfrumuseţarea municipiului Bucureşti, pentru asigurarea curăţeniei şi pentru respectarea normelor de igienă, la nivelul municipiului Bucureşti se desfăşoară conform Dispoziţiei Primar General nr. 246/12.03.2012. În cadrul “Programului de măsuri şi acţiuni pentru gospodărirea şi înfrumuseţarea Municipiului Bucureşti” aprobat prin Dispoziţia Primarului General nr. 246/12.03.2012, operatorii de salubrizare efectuează acţiuni de salubrizare stradală integrală după cum urmează: măturatul manual şi întreţinerea curăţeniei străzilor (curăţarea carosabilului şi trotuarelor, vidanjarea şi igienizarea coşurilor şi recipientelor stradale de precolectare), măturatul mecanizat cu ajutorul autoperiilor colectoare, stropitul şi spălatul arterelor, răzuitul rigolelor (colectarea, transportul şi eliminarea deşeurilor stradale prin valorificare sau depozitare la rampe ecologice, folosind utilaje specializate) cât şi îndepărtarea afişelor publicitare de pe stâlpi;

*-*în perioada de caniculă activitatea operatorilor de salubrizare este monitorizarea zonelor unde se depozitează în mod frecvent deşeuri necontrolate şi intervenirea pentru evacuarea acestora şi monitorizarea programele de salubrizare stradală în zonele aglomerate, cu trafic intens, zone adiacente pieţelor agroalimentare şi a supermarketurilor;

-acţiuni privind cresterea colectării separate, a capacităţilor de sortare şi compostare în vederea reducerii cu 15% a cantităţilor municipale şi asimilabile colectate şi încredintate spre eliminare finală – obligaţie ce revine administraţiei locale, conform O.U.G. nr. 196/2005 cu modificările şi completările ulterioare.

La nivelul Direcţiei Utilităţi Publice a fost elaborat în anul 2006 studiul “**Managementul integrat al deşeurilor în zona Metropolitană**”, studiu ce include absolut toate operaţiunile pentru un management integrat al deşeurilor. **În prezent, acest studiu a fost revizuit** deoarece de la data elaborării studiului au trecut un număr de ani şi au apărut modificări legislative şi de organizare.

În conformitate cu legislaţia în vigoare şi a obligaţiilor administraţiei locale şi **Planul de Gestionare a Deşeurilor în Municipiul Bucureşti, plan care a fost realizat şi aprobat prin HCGMB nr. 353/2009, a fost revizuit, urmând ca acesta să fie aprobat după evaluarea de mediu.**

Deasemenea, **prin H.C.G.M.B nr. 82/28.04.2015** a fost aprobată **Strategia de dezvoltare şi funcţionare pe termen mediu şi lung a serviciului public de salubrizare în Municipiul Bucureşti,** strategie în abordarea căreias-a ţinut cont de absolut toate actele normative existente atât la nivel naţional cât şi local şi de obiectivele impuse de Legea nr. 101/2006 actualizată, a serviciului public de salubrizare a localităţilor, de Planul de Gestionare a Deşeurilor în Municipiul Bucureşti, şi mai ales de adresa Ministerului Mediului nr. 13352/MF/01.10.2014 prin care se comunica Decizia Comisiei Europene de emitere a unui aviz motivat suplimentar în ceea ce priveşte încălcarea obligaţiilor de stat membru referitor la nivelul pulberilor în suspensie (PM 10) în aerul înconjurător precum şi a Programului Integrat de Gestiune a Calităţii Aerului în Municipiul Bucureşti.În cadrul capitolului referitor la activitatea de salubrizare stradală şi activitatea de iarnă în Municipiul Bucureşti, sunt stabilite cerinţe privind: dotări echipamente şi utilaje, îndeplinirea atributului de coordonare, control şi monitorizare al Primăriei Municipiului Bucureşti, cerinţe privind Planul de Calitate a Aerului şi evitarea Infrigementului.

Strategia va întări capacitatea tehnică şi de management în Municipiul Bucureşti, prin implementarea şi operarea unui sistem de management integrat al deşeurilor care va ajuta la conştientizarea locuitorilor de beneficiile rezultate, două dintre acestea fiind separarea colectării deşeurilor şi reciclarea acestora.

Se precizează că toate măsurile şi acţiunile sunt permanente (prin operatorii de salubrizare, asupra persoanelor fizice/juridice) şi contribuie la creşterea nivelului de salubrizare al municipiului Bucureşti, măsuri şi acţiuni cu impact asupra calităţii aerului.

*(Acţiunile permanente realizate, datorită caracterului lor, chiar dacă majoritatea au fost începute înainte de anul 2013, continuă şi după acest an să fie implementate, în diferite zone ale municipiului Bucureşti).*

**PM 11 Urbanism şi mediu**

**Primăria Municipiului Bucureşti (prin Direcţia de Mediu şi prin Direcţia de Urbanism) are în curs de realizare 1 acţiune:**

**- Planul de Acţiune pentru reducerea Zgomotului Ambiental în Municipiul Bucureşti.**

Primăria Municipiului Bucureşti, în conformitate cu prevederile H.G. nr. 321/14.04.2005, prin care s-a transpus în legislaţia românească Directiva nr. 2002/49/EC cu privire la evaluarea şi gestionarea zgomotului ambiental la care este supusă populaţia, a actualizat in anul 2014 hărţile strategice de zgomot, întocmite în anul 2006, astfel încât acestea să reflecte situaţia actuală.

Pe baza hărților stategice de zgomot și a consultării factorilor responsabili din cadrul Direcției Transporturi, Drumuri şi Sistematizarea Circulatiei, Direcției Urbanism, Administrația Străzilor, direcția sisteme informatice din cadrul P.M.B. si din Ministerul Transporturilor, a fost propus Planul de Acţiune 2015-2020 pentru reducerea zgomotului ambiental care urmează a fi corelat cu propunerile de proiecte incluse în Planul pentru Mobilitate Urbană Durabilă şi înaintat autorității competente de mediu (A.P.M.B.).

***P.M.B. prin Direcţia Generală de Dezvoltare Urbană are 3 acţiuni realizate (din care 1 acţiune este realizată permanent) şi 12 acţiuni în curs de realizare (din care 1 acţiune este permanentă).***

1. ***Proiectele elaborate şi în curs de elaborare începând cu anul 2010 sunt:***

* **Concurs de soluţii** pentru Realizarea **Planului Integrat de Dezvoltare Urbană „Zona centrală”(PIDU-ZCB)** şi elaborarea documentaţiilor tehnico-economice pentru proiectele individuale prin care Planul integrat va fi implementat
* *Date despre acest proiect pot fi consultate pe:* [***www.centralbucuresti***](http://www.centralbucuresti).
* *Contractul se va finaliza în anul 2017.*

**Planul Integrat de Dezvoltare Urbană** este un document de planificare a dezvoltării unei zone de acţiune urbană, care se implementează prin proiecte individuale, identificate în planul de acţiune. Zona de acţiune urbană reprezintă un teritoriu/areal clar delimitat în cadrul unui oraş/municipiu, de regulă contiguu/fără enclave, identificat pe baza unor criterii bine stabilite şi fundamentat de analiza efectuată în Planul integrat, areal unde sunt concentrate anumite probleme care - în vederea soluţionării - necesită o abordare integrată. ***În această zonă se vor concentra proiectele propuse în vederea rezolvării problemelor identificate, proiecte pentru care se intenţionează a se solicita finanţare di fonduri europene.*** Zona de acţiune urbană poate cuprinde ansamblul oraşului sau un areal bine delimitat în cadrul acestuia, a cărei populaţie este de minim 10.000 locuitori.

Elaborarea Planului Integrat de Dezvoltare Urbană “Zona Centrală a municipiului Bucureşti” a fost efectuata având în vedere nevoile municipiului Bucureşti în privinţa creşterii calităţii vieţii, a reabilitării infrastructurii urbane, îmbunătăţirea serviciilor urbane, inclusiv a serviciilor sociale, precum şi dezvoltarea structurilor de sprijinire a afacerilor. De asemenea, în cadrul acestuia a fost realizata identificarea proiectelor individuale prin care PIDU va fi implementat.

**Soluţia pentru „PIDU Zona centrala Bucureşti” se încadrează în delimitarea maximă a zonei de acţiune urbană astfel:**

Nord: Piaţa Victoriei, inclusiv;

Sud: Parcul Carol, inclusiv;

Est: Hala Traian, inclusiv;

Vest: Gradina Botanică/Parcul George Coşbuc, inclusiv.

**Strategia PIDU-ZCB a fost aprobata prin HCGMB nr. 103/2012, împreună cu lista de proiecte individuale.**

***Obiectiv general:***

**Regenerare si revitalizare urbană**

**Obiective majore urmărite prin PIDU – ZONA CENTRALĂ BUCUREŞTI:** consolidarea identităţii oraşului şi susţinerea vitalităţii şi atractivităţii acestuia, dezvoltare economică locală şi regenerare urbană durabilă prin îmbunătăţirea calităţii spaţiilor publice şi valorificarea elementelor culturale, de patrimoniu şi turistice ale zonei centrale a oraşului Bucureşti.

**A.  RECUPERARE**

* Recuperarea unei identităţi urbane pentru centrul oraşului: Conceptul de Central Bucureşti se referă la revitalizarea şi reconectarea zonelor cu caracter divers care constituie centrul Bucureşti.
* Recuperarea zonei de la sud de Dâmboviţa şi reconectarea acesteia la centrul  oraşului: Recuperarea atractivităţii Dâmboviţei ca râu al centrului Bucureştilor.
* Regenerarea cartierelor tradiţionale degradate.

**Prin proiecte integrate de îmbunătăţire a infrastructurii, a spaţiului public, prin apariţia de incubatoare de afaceri şi centre comunitare, PIDU\_ZCB reprezintă un catalizator pentru regenerarea zonei.** Trei areale ale centrului cu probleme socio-economice şi cu o degradare accentuată a fondului construit - zona Rahova-Uranus, zona Căii Moşilor vechi şi zona Griviţei - pot fi ţinta unui program de regenerare urbană integrată recomandat de strategia pentru centrul Bucureştilor. Prin reabilitarea de monumente istorice şi a spaţiilor publice se va ameliora imaginea acestor zone, se vor crea locuri de muncă, se va stimula activitatea economică a vechilor axe comerciale Calea Rahovei, Calea Moşilor şi Calea Griviţei. În fine, crearea de incubatoare de afaceri, precum platforma business Uranus şi crearea de centre socio-culturale în zonele menţionate vor dinamiza zona din punct de vedere socio-economic.

* Recuperarea şi refuncţionalizarea fondului construit prin reconversie.

**B.  CIRCULAŢIE: Prioritatea numărul 1 pentru** facilitarea circulaţiei auto este de a elimina traficul de tranzit prin zona centrală,**prin construirea inelelor şi a centurii.**

* **Străzile şi bulevardele din zona centrală trebuie să aibă un rol în susţinerea vieţii urbane** şi nu pentru tranzit.
* **Parcaje:** Se propune realizarea unui **sistem integrat de parcări de dimensiunii medii** (sub 500 de locuri) ce sunt conectate la nodurile importante de transport în comun şi la reţeaua de artere cu prioritate pentru pietoni şi biciclişti. Sistemul de parcări subterane şi supraetajate mici dispuse pe întreg inelul central va permite eliberarea de maşini a străzii, prin mutarea acestora în subteran, lăsând spaţiul de la nivelul străzii pentru o mai bună utilizare a acestuia de către pietoni şi biciclişti cât şi o fluenţă mai bună a traficului auto sau a transportului în comun. Acest proiect va fi realizat în etape evitându-se o disfuncţie majoră a traficului în zona centrală.
* **Încurajarea modalităţilor de transport durabile.** PIDU\_ZCB vizează realizarea unui sistem integrat de infrastructura rutiera, parcări, transport in comun, spatii prioritare pentru pietoni şi infrastructura pentru biciclete.

**C.  SPAŢII PUBLICE**

* **Străzi şi pieţe ca spaţii publice prietenoase**: PIDU\_ZCB are ca prioritate reconfigurarea prin proiecte de calitate a 21 de spaţii publice urbane, de la piaţa George Cantacuzino la spaţiul public mănăstirea Antim.
* **Spaţii publice reprezentative:** Ceea ce se defineşte ca Central Bucureşti se intinde între Piaţa Victoriei, Piaţa Romană, Piaţa Universităţii, Piaţa Unirii, Piaţa Revoluţiei,  Piata Bibliotecii Naţionale - până la Palatul Parlamentului şi Piaţa de Flori George Coşbuc. Acestea sunt spaţii publice importante pentru care se doreşte o **reabilitare pe principii moderne**, transformându-le în spaţii reprezentative, simbol pentru un Bucureşti european.

**D.  COMPETITIVITATE**

* **Proiecte propuse:** Au fost identificate o serie de proiecte la nivel macro, proiecte ce trebuie integrate în strategii ample la nivelul oraşului, al căror impact se va resimiţi pe o arie extinsă, atât la nivel spaţial, cât şi funcţional. Astfel, o atitudine pozitivă faţă de prezenţa unor rezerve de terenuri ce pot fi reutilizate (de exemplu, zona antrepozitelor Uranus), de prezenţa unor elemente cu funcţiuni culturale (teatre, săli de spectacole, muzee), care îşi exercită influenţa atât la nivel local cât şi la nivelul întregului oraş, ar putea constitui elementul important pentru dezvoltarea zonei. Tot la nivelul întregului centru, sunt prevăzute proiecte de reabilitare a unor clădiri cu funcţiuni socio-culturale, care vor avea impact pe scară largă, întrucât se adresează unui public larg.
* La scară locală, se propun proiecte care să completeze infrastructura necesară unei bune funcţionări a zonei centrale. Acest tip de proiecte presupune crearea de parcări sub şi supraterane, crearea de conexiuni de tipul podurilor şi remodelarea nodurilor de transport public.
* Intervenţiile la scară micro, presupun amenajarea spaţiilor publice, urmărind creşterea calităţii acestora pentru a oferi o ambianţă caracteristică centrului, adresată în special pietonilor şi bicicliştilor. Proiectele din această categorie acoperă o gamă largă, de la amenajarea spaţiilor de-a lungul axelor de circulaţie existente şi până la amenajările polilor de atracţie precum scuarurile, pieţele.

În perioada 2013–2014 au fost elaborate studiile de pre-fezabilitate şi cele de fezabilitate pentru proiectele selectate ca fiind prioritare; de asemenea, au fost elaborate 6 Planuri Urbanistice Zonale pentru zone in care propunerile PIDUZC modificau prevederile PUGMB 2000:

PUZ – Piaţa Cantacuzino – Piaţa Lahovari, sect. 1 şi 2 Bucureşti; PUZ – Parc Izvor – Pod Mihai Vodă, sect. 5, Bucureşti; PUZ Piaţa Constituţiei – Antim – Bd. Unirii, sect. 3 şi 5 Bucureşti; PUZ Parc Sf. Apostoli – Podul Calicilor, sect. 3 şi 4 Bucureşti; PUZ Rahova – Uranus – Piaţa de Flori sect. 5 Bucureşti; PUZ Spatiu Public Sala Palatului, sector 1 Bucuresti, Pentru aceste PUZ-uri s-au elaborat analize de impact asupra mediului şi s-au obtinut avizele din partea APMB**;** PUZ-urile aferente proiectelor individuale care au necesitat o asemenea detaliere (6) se află în procedura de aprobare prin Hotărâre a CGMB.

Celelalte SF elaborate în cadrul PIDU\_ZCB au fost avizate de către APMB. Vor fi elaborate, în continuare proiectele tehnice şi documentaţiile necesare finanţării acestor proiecte din fonduri europene, pentru exerciţiul financiar 2014–2020.

**La finalul anului 2015, mai sunt de derulat faza IV „*Proiect tehnic*” pentru un număr de 19 proiecte individuale şi faza V „*Cerere de finanţare*” pentru proiectele individuale finanţabile prin POR.**

**Proiectul s-a derulat şi pe parcursul anului 2015, fiind recepţionate următoarele:**

|  |  |
| --- | --- |
| **„Studii de fezabilitate, Documentaţii de avizare a lucrărilor de intervenţie pentru proiectele individuale** din cadrul PIDU” în cadrul Fazei a III-a a contractului, pentru următoarele proiecte individuale: | |
| 1. | MODERNIZARE SPAŢIU URBAN PUBLIC SALA PALATULUI CU PARCAJ SUBTERAN (SUD) |
| 2. | PARCAJ SUBTERAN – URANUS – PIAŢA RAHOVA |
| 3. | PROIECT "CHEIUL DÂMBOVIŢEI UNIRII-IZVOR", SPLAIUL INDEPENDENŢEI, POD UNIRII-POD IZVOR |
| 4. | MODERNIZARE SPAŢIU PUBLIC URBAN PIAŢA DE FLORI GEORGE COŞBUC |
| **„Teme de proiectare, studii de prefezabilitate pentru proiectele individuale din cadrul PIDU”**, elaborate în cadrul Fazei a II-a a contractului, pentru următoarele proiecte individuale: | |
| 1. | „RECONFIGURARE CALEA GRIVIȚEI ÎNTRE GARA DE NORD ȘI CALEA VICTORIEI” |
| 2. | „RECONFIGURARE CALEA MOȘILOR ÎNTRE STRADA BĂRĂȚIEI ȘI BULEVARDUL CAROL I” |
| 3. | „RECONDIȚIONAREA ȘI CREAREA STRUCTURII DE SPRIJINIRE A AFACERILOR „CURTEA MEȘTEȘUGARILOR” (amplasat în str. Covaci nr. 13) |
| 4. | „CONSTRUIREA MUZEULUI MULTICULTURALISMULUI” (amplasat în str. Franceză nr. 68) |

Este în curs de desfăşurare procedura de obţinere a Acordului de Mediu pentru a se supune aprobării Consiliului General indicatorii tehnico-economici aferenţi documentaţiilor elaborate la faza SF/DALI pentru proiectele individuale din cadrul PIDU.

**Proiectul individual „TRASEU PRIORITAR PIETONAL ŞI DE BICICLIŞTI include 42 sub-proiecte”** (faza: studiu de fezabilitate).

Traseul prioritar pietonal şi pentru biciclişti are la bază o strategie alternativă pentru promovarea centrului Bucureştilor. În acest scop, au fost *definite cele mai importante spații publice şi cele mai interesante repere turistice din zona centrală, care au fost cuprinse într-un traseu de 2 ore pe jos sau ½ oră cu bicicleta*: S-a plecat de la conceptul de **cameră urbană**. Camera urbană înseamnă spațiul public comunitar cu activități bine definite, integrat într-un sistem la nivelul întregului oraş.

* **TRASEUL PRIORITAR PIETONAL ŞI DE BICICLIŞTI include 42 de subproiecte:**

1. Traseu pietonal şi de biciclişti cu infrastructura aferentă STR. SMÂRDAN ÎNTRE STR. LIPSCANI ŞI STR. ŞELARI
2. Traseu pietonal şi de biciclişti cu infrastructura aferentă STR. LIPSCANI ÎNTRE STR. EUGEN CARADA ŞI STR. SMÂRDAN
3. Traseu pietonal şi de biciclişti cu infrastructura aferentă STR. EUGEN CARADA
4. Traseu prioritar pietonal şi de bicicliăti cu infrastructura aferentă STR. ACADEMIEI ÎNTRE STR. DOAMNEI ŞI PIATA REVOLUŢIEI
5. Traseu pietonal şi de biciclişti cu infrastructura aferentă trotuar CALEA VICTORIEI ÎNTRE STR. PIATA AMZEI SI STR. GENERAL BERTHELOT
6. Traseu prioritar pietonal şi de biciclişti cu infrastructura aferentă STR. EPISCOPIEI ÎNTRE STR. CONSTANTIN ESARCU ŞI STR. ARTHUR VERONA
7. Traseu prioritar pietonal şi de biciclişti cu infrastructura aferentă STR. PICTOR ARTHUR VERONA ÎNTRE BLV. MAGHERU ŞI STR. XENOPOL
8. Traseu prioritar pietonal si de biciclisti cu infrastructura aferenta STR. XENOPOL ÎNTRE STR. EREMIA GRIGORESCU ŞI STR. DIONISIE LUPU
9. Traseu prioritar pietonal si de biciclisti cu infrastructura aferenta STR. EREMIA GRIGORESCU ÎNTRE PIAŢA ALEXANDRU CANTACUZINO ŞI PIAŢA ALEXANDRU LAHOVARI
10. Traseu prioritar pietonal si de biciclisti cu infrastructura aferenta STR. TACHE IONESCU ÎNTRE PIAŢA A. LAHOVARI ŞI STR. MENDELEEV
11. Traseu prioritar pietonal si de biciclisti cu infrastructura aferenta STR. PIAŢA AMZEI ÎNTRE PIAŢA AMZEI ŞI CALEA VICTORIEI
12. Traseu prioritar pietonal si de biciclisti cu infrastructura aferenta STR. GENERAL BERTHELOT ÎNTRE STR. LUTHERANĂ ŞI CALEA VICTORIEI
13. Traseu pietonal si de biciclisti cu infrastructura aferenta trotuar STR. LUTHERANĂ ÎNTRE STR. ŞTIRBEI VODĂ ŞI STR. GENERAL BERTHELOT
14. Traseu pietonal si de biciclisti cu infrastructura aferenta trotuar STR. ION CÂMPINEANU ÎNTRE STRADA ŞTIRBEI VODĂ ŞI STRADA ION BREZOIANU
15. Traseu prioritar pietonal şi de biciclişti cu infrastructura aferentă STR. ION BREZOIANU ÎNTRE STR. ION CÂMPINEANU ŞI STR. LIPSCANI
16. Traseu pietonal şi de biciclişti cu infrastructura aferentă trotuar STR. URANUS ÎNTRE CALEA 13 SEPTEMBRIE ŞI CALEA RAHOVEI
17. Traseu prioritar pietonal şi de biciclişti cu infrastructura aferentă CALEA. RAHOVEI ÎNTRE STR. URANUS ŞI BULEVARDUL LIBERTĂŢII
18. Traseu prioritar pietonal şi de biciclişti cu infrastructura aferentă BD. LIBERTĂŢII NR. 8 – TRAVERSARE STR. GEORGE GEORGESCU
19. Traseu prioritar pietonal şi de biciclişti cu infrastructura aferentă STR. GEORGE GEORGESCU ÎNTRE BLV. LIBERTĂŢII ŞI BLV. UNIRII
20. Traseu pietonal si de biciclisti cu infrastructura aferenta Bd. REGINA ELISABETA NR. 16, 35, 412; Traversare STR. ACADEMIEI SI BLV. REGINA ELISABETA NR. 38-43; Traversare STR. ION BREZOIANU
21. Traseu pietonal şi de biciclişti cu infrastructura aferentă CALEA 13 SEPTEMBRIE NR. 55, 57– TRAVERSARE URANUS – MNAC
22. Traseu pietonal şi de biciclişti cu infrastructura aferentă Bd. GHEORGHE MAGHERU NR. 7, 9, 14, 16; Traversare STR. ARTHUR VERONA; Bd. GHEORGHE MAGHERU NR. 24, 26; Traversare STR. TAKE IONESCU
23. Traseu pietonal şi de biciclişti cu infrastructura aferentă SCUAR INTERSECŢIE STR. FRANCEZĂ, STR. ŞELARI ŞI SPLAIUL UNIRII
24. Traseu prioritar pietonal şi de biciclişti cu infrastructura aferentă SCUAR INTERSECŢIE STR. ACADEMIEI – STR. DOAMNEI
25. Traseu prioritar pietonal şi de biciclişti cu infrastructura aferentă SCUAR INTERSECŢIE STR. ACADEMIEI – BLV. REGINA ELISABETA
26. Traseu prioritar pietonal şi de biciclişti cu infrastructura aferentă SCUAR INTERSECŢIE STR. ACADEMIEI – STR. EDGAR QUINET
27. Traseu prioritar pietonal şi de biciclişti cu infrastructura aferentă SCUAR INTERSECŢIE STR.  ACADEMIEI – STR. BISERICA ENEI
28. Traseu prioritar pietonal si de biciclisti cu infrastructura aferentă SCUAR STR. ACADEMIEI ÎN ZONA INTRĂRII CRISTIAN POPIŞTEANU
29. Traseu pietonal si de biciclisti cu infrastructura aferentă scuar INTERSECŢIE STR. CONSTANTIN ESARCU CU STR. EPISCOPIEI
30. Traseu prioritar pietonal si de biciclisti cu infrastructura aferentă SCUAR STR. ARTHUR VERONA ÎNTRE NICOLAE GOLESCU ŞI BLV. MAGHERU
31. Traseu prioritar pietonal şi de biciclişti cu infrastructura aferentă SCUAR STR. PIAŢA AMZEI ÎNTRE PIATA AMZEI ŞI STR. MENDELEEV
32. Traseu prioritar pietonal şi de biciclişti cu infrastructura aferentă SCUAR INTERSECTIE STR. GENERAL BERTHELOT CU CALEA VICTORIEI
33. Traseu prioritar pietonal şi de biciclilti cu infrastructura aferentă SCUAR INTERSECŢIE STR. LUTHERANĂ CU STR. GENERAL BERTHELOT
34. Traseu prioritar pietonal şi de biciclilti cu infrastructura aferentă SCUAR INTERSECŢIE STR. ŞTIRBEI VODĂ CU STR. LUTHERANĂ
35. Traseu prioritar pietonal li de biciclilti cu infrastructura aferentă SCUAR STR. ION CÂMPINEANU ÎNTRE STR. ION BREZOIANU ŞI PIAŢA WALTER MĂRĂCINEANU
36. Traseu prioritar pietonal şi de biciclişti cu infrastructura aferentă SCUAR INTERSECŢIE STR. BREZOIANU CU STR. MATEI MILLO
37. Traseu prioritar pietonal şi de biciclisti cu infrastructura aferentă SCUAR INTERSECŢIE CALEA RAHOVEI CU STR. URANUS
38. Traseu prioritar pietonal şi de biciclişti cu infrastructura aferentă SCUAR STR. LIPSCANI ÎNTRE STR. ANGHEL SALIGNY ŞI STR. ION BREZOIANU
39. Traseu prioritar pietonal şi de biciclişti cu infrastructura aferentă PIAŢA GEORGE CANTACUZINO
40. Traseu prioritar pietonal şi de biciclişti cu infrastructura aferentă PIAŢA ALEXANDRU LAHOVARI
41. Traversare B-DUL UNIRII ÎN DREPTUL STRĂZII GEORGE GEORGESCU ŞI SFINŢII APOSTOLI
42. Modernizare acces pietonal PASAJUL VILACROSSE.

* **STRATEGIA DE DEZVOLTARE URBANĂ INTEGRATĂ A MUNICIPIULUI BUCUREŞTI ŞI A TERITORIULUI SĂU DE SUSŢINERE ŞI INFLUENŢĂ. A fost finalizată în 2010.**

**Scopul** acestei strategii este **obţinerea unui teritoriu mai competitiv** prin corelarea diferitelor politici sectoriale (economice, sociale, culturale şi ecologice), atât în palier orizontal cât şi vertical.

**Obiectivul lucrării** - elaborarea unui concept strategic de dezvoltare pe termen scurt, mediu şi lung (etape) a municipiului Bucureşti şi a teritoriului său de influenţă – în context regional (Regiunea Bucureşti – Ilfov), în contextul Aglomeraţiei Urbane şi al Zonei Metropolitane, aşa cum au fost definite prin Planul Urbanistic General al Municipiului Bucureşti, aprobat prin HCGMB nr. 269/2000 (în concordanţă, cu Strategia Naţionala de Dezvoltare a României şi cu Strategia de Dezvoltare Regională a Regiunii 8).

**S-a formulat strategia de dezvoltare a Capitalei pe termen scurt, mediu şi lung (etape) şi s-au enumerat obiectivele strategice.**

***Viziunea de dezvoltare:***

**Municipiul Bucureşti este, în 2035, o metropolă influentă şi integrată european prin durabilitate şi caracter, re-inventată inteligent şi sensibil, o comunitate deschisă şi evoluată, o capitală dinamică şi creativă.**

* Municipiul este un nod cu activitate intensă de cooperare în reţele multiple, bine conectat cu regiunea, ţara şi lumea prin infrastructuri articulate, echilibrat grupate într-un sistem spaţial de poli şi coridoare, dar şi prin porturi, aeroporturi ori portale digitale, un oraş care e caracterizat de accesibilitate crescută şi mobilitate complexă.
* Capitala are o economie competitivă şi un comportament responsabil faţă de mediu: o educaţie performantă şi deschisă favorizează dezvoltarea tehnologiilor avansate şi a industriilor creative iar cercetarea bine valorificată şi serviciile diversificate contribuie nu doar la atractivitatea economică crescută ci şi la gestiunea inteligentă a energiei, a resurselor naturale ori la protejarea bio-diversităţii, deci la sustenabilitatea dezvoltării.
* Cetăţenii apreciază viaţa intr-un oraş sănătos, sigur şi cu identitate bine conturată, cu locuire de calitate şi cu locuri de muncă motivante, fiind membri ai unei comunităţi solidare, care protejează valori şi respectă tradiţii, care este totodată conciliantă şi deschisă diversităţii şi cooperării, o comunitate plurivalentă şi multiculturală care işi construieşte armonios imaginea de succes.
* Dezvoltarea Bucureştilor este realist dimensionată, rezultatul unei planificări spaţiale lucide, care integrează nivelul urban cu cel teritorial şi al unei finanţări coerente; administraţia publică locală este gestionarul eficient al resurselor şi constructor de parteneriate spre binele public – cu nivelul naţional şi cel teritorial, cu vecinii, dar şi cu toate categoriile de “actori” privaţi şi cu societatea civilă; beneficiind de adecvarea şi supleţea cadrului legal, procesul de dezvoltare este monitorizat şi adaptat noilor provocări şi aspiraţiilor comunităţii.

***Obiective strategice:***

* Comunitate educată şi adaptabilă, capabilă să răspundă provocărilor;
* Structura echilibrată şi dinamică de activităţi economice;
* Racord la marile axe de transport şi conectare la fluxuri informaţionale globale ;
* Nucleu metropolitan puternic - ancorare funcţională puternică în teritoriu;
* Mediu de viaţă sănătos şi sigur;
* Gestionarea responsabilă şi eficienţă a energiei;
* Locuire de calitate, fără segregare;
* Servicii sociale performante, adaptate nevoilor şi adecvat distribuite spaţial;
* Identitate urbană puternică – rezultat al valorificării istoriei şi al construirii de noi însuşiri;
* O dezvoltare urbană planificată, lucid condusă şi atent evaluată;
* Administraţie publică performantă, capabilă să construiască parteneriate;
* Capitală de succes, în sistemul marilor oraşe balcanice, oraş – poartă, oraş – punte.

**Conceptul Strategic Bucureşti 2035 a identificat “teritoriile de intervenţie” şi a propus ca axa majoră de dezvoltare strategică î*n Bucureşti*, axa cursului Dâmboviţei,** ca arie cu multiplu rol: de *ax radiant de dezvoltare urbană,* de *sutură* între părţi fracturate ale oraşului, de *legătură a zonelor centrale cu* *exteriorul oraşului,* de *ax de polarizare* prin prezenta unor noduri importante şi a unor activităţi de interes public major şi de reprezentativitate, de legare a unor *spatii urbane majore* pe axa V-E, de *linie* *de forţă* în comunicarea urbană (nu doar prin trafic).

***Alte informaţii, inclusiv material grafic, pot fi găsite pe*** [**http://www.csb2035.ro/**](http://www.csb2035.ro/)

* **P.U.Z. „ÎNCHIDERE INELUL MEDIAN DE CIRCULAŢIE LA ZONA NORD/AUTOSTRADA URBANĂ. P.U.Z. ŞI STUDII DE FEZABILITATE –** tronson Lacul Morii – Şoseaua Colentina” detaliază prevederile de dezvoltare pentru reţeaua stradala cuprinse în Planul Urbanistic General, constând în determinarea elementelor geometrice şi structurale ale principalelor artere orăşeneşti care se intersectează cu importantul segment al Inelului Median de circulaţie/Autostrada Urbană, (tronson situat la partea nordică a oraşului, delimitat la partea nord-vestică de Lacul Morii şi la partea nord-estică de Şoseaua Colentina).

**Obiectivul lucrării -** elaborarea unor reglementari integrate care să orienteze dezvoltarea urbanistică a zonei, deblocarea/pregătirea procesului de investiţii în zonă, şi în special asigurarea unei artere de circulaţie, componentă a sistemului principal de circulaţie la nivelul Municipiului Bucureşti, zona nordică şi nord-vestică a acestuia, în care sunt descărcate volume mari de trafic generate în principal de traseul sectorului de autostradă, volume care se suprapun pe artere de circulaţie importante ale oraşului, cu funcţiuni în preluarea/distribuirea atât a traficului local, generat de marile obiective realizate sau în curs de realizare, cât si cel de tranzit.

**Inelul Median de circulaţie (al III-lea inel al oraşului) –** face legatura între marile zone rezidenţiale şi platformele industriale trecand pe langă centre polarizatoare propuse. Traseul se desfăşoară pe Şoseaua Petricani, Strada Doamna Ghica, Prelungire Strada Doamna Ghica, Bulevardul Chişinău, Bulevardul Nicolae Grigorescu, Drumul la Sere, Calea Vitan-Şoseaua Vitan Bârzeşti, Strada Iriceanu, Strada Turnu Măgurele, Strada Zeţarilor, străpungere până la Şos. Alexandriei şi B-dul Ghencea, Strada Braşov, Pasajul Lujerului, ***Şoseaua Virtuţii, artera pe malul Lacului Dâmboviţa, pasaj denivelat peste CF, trasee propuse în zona CF Bucureşti-Constanţa, Şoseaua Petricani***; întregirea acestuia necesită realizarea a circa 23 km de lărgiri artere şi strapungeri.

**Realizarea proiectului va ameliora considerabil circulaţia auto în zona de Nord a Capitalei, prin redistribuirea importantelor valori de trafic existente şi prognozate, creând legături fluente, în deplină siguranţă a traficului**, cu Şoseaua Colentina, Şoseaua Andronache, Penetraţia Autostrăzii Bucureşti – Braşov, în imediata vecinătate a Străzii Gherghiţei, Şoseaua Petricani (arteră de circulaţie importantă, care reprezintă un tronson al Inelului median de circulaţie), Şoseaua Pipera (arteră de circulaţie prin care se realizează o legătură directă şi facilă cu oraşul Voluntari), Bd. Aerogării/Strada Nicolae Caramfil, Şoseaua Nordului, Şoseaua Bucureşti-Ploieşti (DN 1), Bd. Poligrafiei, Bulevardul Bucureştii Noi/Şoseaua Chitilei, Calea Giuleşti, Calea Crângaşi, Şoseaua Virtuţii.

**Vor fi realizate, prin proiect,** lărgiri ale profilelor transversale ale arterelor ce se intersectează cu traseul Inelului Median, intersecţii, pasaje rutiere denivelate, pasaje pietonale, spatii de parcare considerate ca terminale multi-modale, punându-se accent pe îmbunătăţirea eficientei transferului de calatori şi armonizării diferitelor moduri de transport (metrou, cale ferată, transport public de suprafaţă de toate categoriile, turism, taxi, etc.).

**În această fază de proiect au fost** finalizate Planuri Urbanistice Zonale (P.U.Z.), inclusiv studii de fundamentare ţi ridicări topo-cadastrale şi vor fi elaborate studii de fezabilitate pentru cele şapte tronsoane/teritorii de referinţă în care se situează tronsoanele de închidere ale inelului median de circulaţie.

**► Revizuire Plan Urbanistic General al Municipiului Bucureşti**

***Obiectiv general:***

**Dezvoltare urbană echilibrată a teritoriului Capitalei, în interiorul sau/şi în relaţie cu vecinatăţile**

**PUG\_MB în vigoare, aprobat prin H.C.G.M.B. nr. 269/2000, prelungit prin HCGMB nr. 232/19.12.2012, prelungit prin HCGMB nr. 224/2015** a înregistrat, de-a lungul unei perioade de 15 ani, sute de intervenţii importante prin intermediul Planurilor Urbanistice Zonale şi a celor de detaliu aprobate, devenind astfel depăşit în raport cu noile realităţi economice şi teritoriale ale Capitalei, ceea ce impune revizuirea acestuia prin păstrarea liniilor directoare ale strategiei aprobate în anul 1999 care s-au dovedit corecte, amendarea celor care au fost invalidate sau alterate de evoluţia dezvoltării oraşului în ultimii ani.

* **Planul Urbanistic General al Municipiului Bucureşti revizuit** va identifica zonele şi sub-zonele spre care ar trebui canalizată dezvoltarea oraşului şi să prescrie indicatori urbanistici atractivi în condiţiile asigurării unei dezvoltări durabile pentru aceste zone. În acelaşi timp, trebuie prevăzute rezolvări clare pentru cât mai multe din situaţiile speciale ce apar în oraş. Scopul final al modificării este eliminarea majorităţii situaţiilor în care se apelează la urbanism derogatoriu.
* **În cazul revizuirii Planului Urbanistic General al Municipiului Bucureşti,** este vorba despre un proiect de o mare complexitate, care va avea ca finalitate trasarea direcţiilor de dezvoltare spaţiala a Capitalei (în palier strategic) pentru un orizont mediu de timp şi elaborarea regulamentului local de urbanism (în palier operaţional) pentru întregul teritoriu administrativ al oraşului.

De asemenea, este deosebit de importantă relaţia oraşului cu vecinatăţile sale.

* **În anul 2012 a fost demarată procedura de achiziţie publică – concurs de soluţii. Scopul acestuia** a fost selectarea concurentului care oferă atât o echipa multidisciplinara capabilă să duca lucrarea la bun sfârşit, într-un timp stabilit, cat şi o echipă capabilă să ofere soluţii directoare, de principiu, inovative şi creative, care vor fi apreciate de un juriu de specialitate cu competenta recunoscută, pe baza unor criterii obiective definite în caietul de sarcini.
* **În anul 2013 s-a încheiat contractul de servicii nr. 469/07.10.2013, cu** Asocierea Universitatea de Arhitectura şi Urbanism „Ion Mincu” – Centrul de Cercetare, Proiectare, Expertiza si Consulting, Arnaiz Arquitectos SLP, S.C. Aecom Ingenieria SRL, S.C. Intergraph Computer Services S.R.L., S.C. Compania de Consultanta si Asistenta Tehnica SRL, SC Synergetics Corporation SRL (Universitatea de Arhitectura si Urbanism „Ion Mincu” – Centrul de Cercetare, Proiectare, Expertiza si Consulting - lider).
* În cadrul proiectului “**Revizuire Plan Urbanistic General al Municipiul Bucureşti**”, conform contract nr. **469 / 07.10.2013.** La acest moment, se derulează Etapa I – „*Elaborare forma sintetizată a PUGMB în vigoare* ş*i stadiul actual al dezvoltării urban*e”. S-a întocmit Faza I.1 „*Elaborare forma sintetizată a PUGMB în vigoare”*şi suntem în curs de derulare a Fazei I.2 „*Stadiul actual al dezvoltării urbane*”.
* În cadrul proiectului “**Revizuire Plan Urbanistic General al Municipiul Bucureşti**”, conform contract nr. **469/07.10.2013**, în anul 2014, s-a elaborat Etapa 1 - Faza I.2. –”**Stadiul actual al dezvoltării urbane – situaţia existentă”**, care a cuprins studii de fundamentare: Analiza privind Zona Metropolitană; Analiza integrării în schema de trafic a traseelor CF existente la nivelul MB şi a AUB;Studiu de delimitare a zonelor de protecţie; actualizare studii istorice;Analiza stadiului actual de dezvoltare - Studiul: Locuinţă; Analiza stadiului actual de dezvoltare - Studiul: Dotare tehnico-edilitară; Furnizarea de servicii publice; Mediul şi altele.
* **Pentru proiectul Revizuire Plan Urbanistic General al Municipiul Bucureşti urmează a se finaliza faza I.2 a contractului cu restul studiilor de fundamentare (ex.:** Studiu privind mobilitatea urbană în teritoriu;Studiu privind morfologia tipologică urbană în teritoriu;Documentaţii PUZ Zone Construite Protejate;Demografie;Vulnerabilităţi şi riscuri; Analiza şi diagnosticul tendinţelor de dezvoltare;Analiza şi diagnostic SWOT etc.).
* Proiectul Revizuire Plan Urbanistic General al Municipiul Bucureşti va continua şi pe parcursul anului 2016, urmând să se finalizeze faza I.2 a contractului cu restul studiilor de fundamentare.
* La sfârşitul Etapei I - Faza 2, se va întocmi un document de sinteză care va analiza toate studiile de fundamentare cu scopul de a sintetiza problemele relevante în această etapă, care sunt susceptibile de a avea un impact pentru Etapa II - „Elaborare Plan Urbanistic General şi Regulament Local de Urbanism”, în ceea ce priveşte reglementarea urbanistica a teritoriului administrativ al Municipiului Bucureşti.
* **Amenajarea spatiilor publice: î**n Lista obiectivelor de investiţii pe anul 2015 a PMB a fost introdusă organizarea de concursuri de soluţii de urbanism pentru ameliorarea calităţii spatiilor publice din zone cu un puternic caracter de centralitate: Piaţa Victoriei, Piaţa Unirii, Piaţa Revoluţiei etc. Au fost elaborate caietele de sarcini; urmează a fi elaborate temele de concurs.
* **Organizarea de concursuri de soluţii de urbanism:** Folosirea adecvată a concursurilor de urbanism şi arhitectura reprezintă un instrument esenţial, în contextul promovării concurenţei, pentru asigurarea standardului ridicat al calităţii proiectării. Concursurile in domeniul planificării urbane oferă avantaje tuturor: promotorului, publicului şi în egală măsură urbanistului. Concursul constituie, de multă vreme, un mod de a obţine idei şi de a promova schimburi de idei.

**Ca exemplu, cităm amenajarea spaţiului public din zona Pieţei Universităţii – deasupra parcajului subteran, realizată în anul 2012.** Concursul de soluţii a fost iniţiat şi organizat de către Municipiul Bucureşti în parteneriat cu Ordinul Arhitecţilor din România (OAR) şi Filiala Bucureşti a OAR, ca o procedură de achiziţie publică.

**Dezideratele care au stat la baza selectării proiectului câştigător au fost:**

* integrarea echipamentelor şi elementelor tehnice ale parcajului subteran în spaţiul existent.
* remodelarea Pieţei Universităţii ca spaţiu urban pietonal, din punctul de vedere al organizării geometrice, al amenajărilor la sol, mobilierului urban, iluminatului şi vegetaţiei.
* A fost încheiat un contract de consultanta, în urma căruia s-a elaborat **„Tema de concurs de soluţii de urbanism pentru zona Matache”**, astfel încât in perioada urmatoare sa poată fi lansat concursul de soluţii. Tema de concurs a fost predata şi receptionata de beneficira PMB DU. Prin acest demers, care va merge, ulterior, până la realizarea pe teren a soluţiei declarate câştigătoare, zona va fi reorganizată (circulaţii, spaţii verzi etc.).
* **REGENERARE URBANĂ – Cartier Ferentari**

***Obiectiv general:***

**Regenerare şi revitalizare urbană**

**Pentru acest studiu,** procedura de achiziţie publică pentru atribuirea contractului de servicii a fost lansată în 2015. În trimestrul al II-lea al anului 2015 s-au depus ofertele în cadrul acestei licitaţii, iar în perioada ulterioară acestea au fost analizate. Acest studiu va sta la baza demersului PMB de a accesa fonduri europene pe Axa 5.1.

Având în vedere starea actuală a întregului cartier Ferentari, ce poate fi constatată fără a fi în mod necesar un locuitor al zonei este evident ca este necesar a fi luate măsuri de remediere cât mai curând, în caz de neintervenţie existând riscul de depreciere accelerata ce se va traduce prin costuri economice şi sociale sporite. Întrucât, în acest areal, există zone construite aflate în stare de degradare (clădiri, locuinţe insalubre, spaţii publice, infrastructura tehnico-edilitară), afectate de probleme economice şi sociale acute (calitate precara a locuirii, infracţionalitate, vulnerabilitate si segregare sociala etc.), proiectul va fi unul de regenerare urbană, care va include masuri si acţiuni ce vor fi realizate asupra patrimoniului construit şi al spatiilor publice din zona /zonele de acţiune prioritară selectată/e, protejând şi valorizând elementele de mediu natural sau antropizat, stimulând economia locală, în beneficiul comunităţii.

Sunt necesare operaţiuni de regenerare urbană, care să creeze nuclee de însănătoşire a imaginii urbane şi să favorizeze incluziunea sociala, având ca scop final ameliorarea calităţii vieţii rezidenţilor.

Luând în consideraţie cele subliniate mai sus, va fi elaborat în anul 2016 un studiu/documentaţie prin care să fie analizat contextul local actual din diferite puncte de vedere: socio-demografic şi servicii, economic, accesibilitate şi mobilitate, locuire, probleme de mediu şi care va sta la baza unei strategii de dezvoltare locală integrată a zonei.

**Având în vedere iniţiativa UE de a implementa în perioada de programare 2014-2020 un concept nou de dezvoltare „*Dezvoltare Locală plasată sub Responsabilitatea Comunităţii*” (DLRC)** în oraşele mai mari de 20.000 de locuitori, cu oportunităţi de finanţare nerambursabilă prin POCU 2014-2015 (Axa prioritară 5) şi oportunităţile de finanţare nerambursabilă prin axele Programul Operaţional Regional (POR) 2014-2020 (Axa Prioritară 9 – *„Sprijinirea regenerării economice şi sociale a comunităţilor defavorizate din mediul urban – infrastructură”*), dedicate DRLC, **se intenţionează ca acest program de regenerare urbană pentru zona Ferentari să fie finanţat din asemenea fonduri.**

Luând în consideraţie cele subliniate mai sus, va fi elaborat în 2016 un studiu/documentaţie prin care să fie analizat contextul local actual din diferite puncte de vedere: socio-demografic şi servicii, economic, accesibilitate şi mobilitate, locuire, probleme de mediu şi care va sta la baza unei strategii de dezvoltare locală integrată a zonei.

* A fost elaborată **Tema pentru „Concurs de soluții pentru amenajare zona Piaţa Matache”**.

Concursul de soluţii ce se va organiza pentru amenajarea zonei Piaţa Matache **răspunde în primul rând, unor cerinţe imediate de eliminare a** **disconfortului produs de perturbarea zonei vocaţional destinată** **comerţului agro-alimentar** (istoric recunoscută si accesată de pe o mare arie urbană) **prin interacţiunea cu artera lărgită Buzeşti-Berzei.**

***Obiectivele concursului:***

* Remodelarea zonei aferente Pieţei Matache în vederea compunerii unui spaţiu destinat, în principal, unei pieţe tradiţionale agroalimentare, apt să redevină un spaţiu cu pregnantă valoare identitară;
* Reconstrucţia Halei Matache Măcelaru conform momentului de valoare maximă (corespunzător reconfigurării sale dintre 1936-1943), cu posibile intervenţii contemporane, în scopul integrării sale în ansamblul noii amenajări a pieţei;
* Realizarea unui spaţiu urban „viu”, multifuncţional, în vecinătatea „coridorului auto” reprezentat de Magistrala Buzeşti-Berzei, destinat cu precădere pietonilor, accesibilizat corespunzător si integrat intr-un cadru coerent.

**Conform temei de concurs elaborate,** **obiectul concursului de soluţii este conceperea revitalizării urbane a zonei Pieţei Matache.** Se va urmărirefunctionalizarea zonei, luând în considerare dezideratul reamplasării si reconstrucţiei Halei Matache Măcelaru şi al realizării unui spaţiu public de calitate.

***Implicit, se vor lua în considerare următoarele aspecte:***

* Refacerea prin intervenţii simple, a caracterului identitar al pieţei agro-alimentare prin găsirea spaţiului optim de reamplasare a halei şi armonizarea ei şi a noilor amenajări cu fondul construit existent şi cu întregul spaţiu public deschis;
* Rezolvarea accesibilităţii carosabile şi pietonale în zonă, a spaţiilor de parcare şi staţionare (majoritar subteran);
* Realizarea unor spaţii pietonale fluente şi bine orientate în raport cu funcţiunile;
* Amenajarea de spaţii verzi, armonizate cu spaţii mineralizate, tratate cu pavimente adecvate;
* Amplasarea de mobilier urban si dotări personalizate stilistic;
* Asigurarea unui iluminat general sprijinind bună accesare şi securitatea spaţiilor, precum şi valorificarea arhitecturii şi designului spaţial;
* Utilizarea de mijloace publicitare neostentative, dar vizibile şi eficiente din punct de vedere al marketingului specific;
* Realizarea unei volumetrii generale adecvate funcţional, neaglomerate, generatoare de imagini interioare şi exterioare interesante de la diverse niveluri de percepţie (frontal sau de la nivelurile superioare ale clădirilor din zonă).
  + **Măsuri de creştere a calităţii arhitectural-ambientale a clădirilor, în municipiul Bucureşti – aplicarea Legii nr. 153/2011 actualizate.**

**În scopul reducerii pulberilor în suspensie şi pentru aplicarea prevederilor Legii nr. 153/2011** actualizata, privind măsuri de creştere a calităţii arhitectural-ambientale a clădirilor, art. 1, art. 5, Serviciul Proiecte Urbane din cadrul Direcţiei Urbanism elaborează regulamentele de intervenţie pentru zonele de acţiune prioritara in Bucureşti, începând cu zona centrala a oraşului. Acţiunea de inventariere/identificare in teren a imobilelor afectate a fost începuta de către Direcţia Generala de Politie Locala si Control a Municipiului Bucureşti - Direcţia Control si continuata de Direcţia Urbanism – SPU, fiind în prezent în curs de elaborare. **Efecte benefice scontate**: eliminarea riscurilor propriu-zise in ceea ce priveşte pietonii ce se deplasează in preajma clădirilor ale căror faţade sunt deteriorate si eliminarea unor surse constante de pulberi in suspensie (praf ce se desprinde de pe faţadele deteriorate) si, desigur, conservarea patrimoniului construit al capitalei.

* Au fost inventariate 1152 imobile;
* Vor fi notificaţi cca. 3881 proprietari;
* Activitatea de inventariere si identificare a zonelor cu probleme va continua si in 2014.

- A fost elaborat un proiect de HCGMB, in vederea aprobării Regulamentului de reabilitare a faţadelor, care necesita modificări, întrucât in 2013 Legea nr. 153/2011 a fost actualizata, introducându-se in aria de acţiune si clădirile monument împreuna cu zonele lor de protecţie si zonele construite protejate delimitate si reglementate prin PUZ aprobat cu HCGMB nr. 279/2000. **Actualmente, noul Regulament de intervenţie asupra faţadelor se află în procedura de avizare la Direcţia pentru Cultură a Municipiului Bucureşti, conform cerinţelor legale în vigoare.**

* Acţiunea de identificare a imobilelor va continua şi în 2016.

***B) urbanism Şi amenajarea teritoriului - obiective generale de dezvoltare***

Pentru atingerea obiectivului fundamental de **„dezvoltare a municipiului Bucureşti ca o metropolă dinamică înscrisă în reţeaua capitalelor europene, având un rol regional, continental şi intercontinental”** au fost aprobate de către Consiliul General al Municipiului Bucureşti prin Hotărârea nr. 148/24.06.1999, **cinci** **obiective strategice** de dezvoltare economică şi socială, astfel:

**٠Accentuarea identităţii Municipiului Bucureşti în concordanţă cu aspiraţia sa de a deveni o metropolă europeană, realizabilă prin:**

-atragerea unor instituţii şi companii internaţionale pe baza ameliorării accesibilităţii şi prin înlocuirea situaţiei de periferie cu cea de releu regional,continental şi intercontinental,

-reabilitarea imaginii externe şi dezvoltarea turismului cultural şi de afaceri,

-creşterea competitivităţii prin diversificare funcţionala şi prin crearea de noi specializări „de excelenta” în domenii de vârf;

٠**Susţinerea vitalităţii şi atractivităţii municipiului Bucureşti potrivit rolului de Capitală a României;**

٠**Dezvoltarea capitalei ca o aglomeraţie urbană, având un rol activ şi stimulativ la nivel regional şi metropolitan;**

٠**Ridicarea calităţii vieţii locuitorilor, care presupune**

-creşterea prosperităţii economice si crearea de locuri de muncă o dată cu asigurarea integrării sociale şi a securităţii, a îmbunătăţirii condiţiilor de locuire, de servire cu infrastructuri sociale şi tehnice necesare, a imbunătăţirii condiţiilor cadrului natural şi construit,

*-*asigurarea diversităţii posibilităţilor de satisfacere a necesitaţilor şi de exprimare a iniţiativelor, cu respectarea interesului fiecărui locuitor şi a comunităţii locale în ansamblul ei;

**٠Protejarea şi valorificarea potenţialului natural, arhitectural şi urbanistic.**

În continuare, pentru actuala perioadă şi pentru orizontul de timp pentru care va fi elaborat noul Plan Urbanistic General al Municipiului Bucureşti este necesară trecerea la o **politică de dezvoltare integrată, pe bază de proiecte urbane**, orientate spre obiectivele strategice şi urbanistice aprobate în 1999 de către CGMB, obiective care astăzi se dovedesc a fi concordante cu cele din Agenda Teritorială şi cu Carta Oraşelor Europene Durabile, adoptate cu ocazia Reuniunii Ministeriale Informale privind Dezvoltarea Urbană şi Coeziunea Teritorială (Leipzig, 24/25 mai 2007) şi cu cele enunţate prin Declaraţia de la Toledo (22 iunie 2010).

Protejarea zonelor construite valoroase şi regenerarea urbană, printr-o creştere a coerenţei zonei centrale, se vor manifesta în paralel cu dezvoltarea unor noi poli/districte de afaceri şi comerţ. Situaţi favorabil în noduri de transport public multi-modal, aceşti noi poli de interes metropolitan, pot constitui vectori de regenerare urbană şi pot prelua din presiunea investiţională exercitată asupra zonei centrale, fără restricţii de volumetrie, adăugând valenţe reprezentative imaginii generale a Bucureştilor şi contribuind la o dezvoltare urbană mai echilibrată.

**Pentru atingerea acestor obiective generale, Direcţia Urbanism urmăreşte:**

-Dezvoltarea urbană echilibrată în teritoriul municipiului Bucureşti;

-Regenerare şi revitalizare urbană;

-Protejarea patrimoniului natural şi construit al capitalei;

-Ameliorarea calităţii spaţiului public;

-Ameliorarea calităţii mediului – natural şi antropizat – prin mărirea suprafeţelor plantate cu acces public.

**PM 11–1: Suprafaţa deficitară a zonelor verzi**

* Respectarea indicatorilor urbanistici (posibilităţi maxime de ocupare şi utilizare a terenurilor: P.O.T. maxim şi C.U.T. maxim), aşa cum sunt prevăzuţi pentru fiecare Unitate Teritorială de Referinţă (U.T.R.) conţinută în Regulamentul Local de Urbanism aferent Planului Urbanistic General al Municipiului Bucureşti.
* Adoptarea unei Hotărâri a C.G.M.B., care să prevadă norme de asigurare a prospectelor necesare unei corecte funcţionări a arterelor de circulaţie situate pe teritoriul municipiului Bucureşti, pe categorii şi funcţiuni şi care să conţină reglementări cu privire la lăţimea fâşiilor plantate de aliniament pentru fiecare categorie de arteră.

**PM 11-2: Insuficienţa arterelor rutiere ocolitoare**

* Închiderea inelului principal de circulaţie: în partea de N-V a oraşului (Orhideelor –Titulescu) şi în zona de Sud (între Şoseaua Mihai Bravu şi Calea Ferentarilor).

**PM 11–3: Locuri de parcare insuficiente pentru autovehicule, ceea ce conduce la parcarea acestora pe spaţiile verzi şi/sau pe trotuare**

* Adoptarea unei Hotărâri a C.G.M.B. care să statueze normele de asigurare a numărului minim de locuri de parcare în clădiri şi amenajări amplasate pe teritoriul municipiului Bucureşti.
* Construirea de parcaje auto supraterane şi subterane (termen 5 ani).

**PM 11–4: Deficienţe privind zonarea urbanistică (de ex. delimitarea zonelor rezidenţiale de cele industriale şi/sau comerciale)**

* Reconsiderarea posibilităţii de relocare a unităţilor dovedite poluatoare sau purtătoare de riscuri tehnologice, atunci când P.U.G. al Municipiului Bucureşti va fi reactualizat.
* Respectarea reglementărilor P.U.G./R.L.U. sau P.U.Z. în vigoare, cu privire la indicatorii urbanistici P.O.T. şi C.U.T.

**PM 11–7: Lipsa traseelor special amenajate pentru biciclişti**

* Prezervarea, prin reglementări de urbanism, a spaţiului necesar amenajării de trasee coerente şi funcţionale pentru circulaţia bicicliştilor.

**PM 12 Sănătatea populaţiei**

***În sem. I 2015 D.S.P. M.B are în total 63 acţiuni realizate.***

***-1 acţiune realizată, în sem. I 2015, monitorizarea sistemului de gestionare a deşeurilor rezultate din activitatea medicală – 25 unităţi sanitare; 1 acţiune realizată – impactul schimbărilor climatice asupra sănătăţii populaţiei; 61 acţiuni realizate - calitatea şi cantitatea apei potabile.***

**PM 13 Educaţia ecologică**

***În anul 2015 sunt 28 de acţiuni (din care 3 sunt realizate şi 25 sunt realizate permanent).***

1. ***Acţiuni realizate de către P.M.B. – Direcţia de Mediu***

***P.M.B. – Direcţia de Mediu, în anul 2015****,* ***a realizat 7 acţiuni permanente:***

1. **Proiectul educational “Ne informăm, conştientizăm şi protejăm”**

În cadrul acestui proiect, care are ca obiectiv general educarea în domeniul protecţiei mediului a copiilor din grădiniţe şi scolile bucureştene, Direcţia de Mediu a organizat pe semestrul I 2015, 60 de activităţi, în 26 de unităţi de învăţământ (21 de şcoli, 3 grădiniţe şi 2 licee) la care au participat 1 200 de copii.

Activităţile au constat în:

* Susţinerea de lecţii interactive pe teme de protecţia mediului şi activităţi educative prin joc;
* Organizarea unor acţiuni, concursuri şi expoziţii cu caracter ecologic în diverse locaţii, cu ocazia unor evenimente din calendarul ecologic;
* Participarea la evenimente tematice (concursuri, expoziţii, grupuri de lucru) iniţiate de instituţii de profil, unităţi de învăţământ şi ONG-uri).

1. **Evenimente din Calendarul Ecologic**

- Luna Pădurii - în perioada 15 martie-15 aprilie 2015, au fost organizate acţiuni în 8 unităţi de învăţământ, la care au participat 360 de copii;

- Ziua Mondială a Apei - în data de 22 martie 2015 au fost organizate acţiuni cu tema *Apa şi dezvoltarea durabilă* în 4 unităţi de învăţământ la care au participat 120 de copii;

- Ziua Mondială a Mediului - a fost marcată în data de 1 iunie 2015 la Grădina Zoologică prin organizarea de concursuri, expoziţii de desene cât şi diverse activităţi educative având ca tematică protecţia mediului, viaţa animalelor, care au fost finalizate cu premierea celor mai creative lucrări.

Cu ocazia acestui eveniment s-au estimat aproximativ 12 000 de vizitatori din Bucureşti cât şi din ţară.

Totodată Ziua Mediului a fost marcată şi prin susţinerea de lecţii interactive cu tema *“Şapte miliarde de visuri. O planetă. Consumă cu grijă!”* în 6 unităţi de învăţământ din capitală.

1. **Evenimente organizate împreună cu ONG-uri şi asociaţii**

Primăria Municipiului Bucureşti prin Direcţia de Mediu, s-a alăturat şi în acest an campaniei Earth Hour şi i-a îndemnat pe locuitorii Capitalei să stingă luminile şi să decupleze echipamentele electronice aflate în stand-by, sâmbătă 28 martie, în intervalul orar 2030-2130. Evenimentele din acest an dedicate Orei Pământului s-au desfăşurat sub sloganul “*Dăruieşte naturii din energia ta!”*

1. **Expoziţii tematice**

**Participare la ROMENVIROTEC**

Primăria Municipiului Bucureşti prin Direcţia de Mediu a participat în perioada 22-25.04.2015 la expozitia internaţională de tehnologii şi echipamente de protecţia mediului, reciclare şi energii alternative ROMENVIROTEC, ediţia a XXII, la centrul expoziţional ROMEXPO.

Direcţia de Mediu a promovat în această ediţie proiectele şi programele aflate în derulare, proiecte care se adresează principalelor probleme de mediu ale oraşului, cum sunt calitatea aerului urban, poluarea fonică, conservarea şi extinderea spaţiilor verzi urbane şi educaţia eco-civică.

1. **Campanii - „Capitala Creşte Verde”** (**Plantare eveniment)**

În cadrul campaniilor de înverzire a oraşului şi voluntariat, în perioada 23 martie–3 aprilie 2015, reprezentanţi ai Direcţiei de Mediu şi ai Universităţii Bucureşti, au plantat un număr de **941 de arbori** în următoarele locaţii:

* complexul studenţesc Panduri;
* Casa Universitarilor;
* Facultatea de Fizică şi Complexul Studenţesc Măgurele;
* Complexul Studenţesc Grozăveşti.

Concomitent cu acţiunile de plantare s-a efectuat şi ecologizarea zonelor respective.

Menţionăm că proiectul educaţional “Ne informăm, conştientizăm şi protejăm”, campania “Capitala Creste Verde” şi evenimentele din Calendarul Ecologic, menţionate mai sus, au caracter permanent.

**6. Ziua Internaţională a Grădinilor Zoologice şi Parcurilor –** având în vedere că grădina zoologică reprezintă un punc de maxim interes pentru copii bucureşteni Direcţia de Mediu împreună cu Administraţia Grădina Zoologică Bucureşti, au invitat în data de 09.08.2015 publicul vizitator să descopere diversitatea animalelor, ocazie cu care au fost organizate expoziţii tematice de desene, concursuri şi lecţii educative.

**7. Săptămâna Europeană a Mobilităţii** (16-22 septembrie), cu tema **“Alege, Schimbă. Combină” (multimodalitatea)**, eveniment în cadrul căruia au fost realizate activităţi ce s-au concentrat pe promovarea conceptelor de mobilitate urbană, transport durabil, mijloace de transport alternativ, nonpoluant în rândul tinerilor pe categorii de vârstă şi a cadrelor didactice din două unităţi de învăţământ bucureştene.

**8. Campanii - „Capitala Creşte Verde”** (**Plantare eveniment):**

În luna noiembrie 2015 au fost plantaţi în compensare 230 de arbori (tei, sălcii, chiparos, mesteacăn, frasin şi castan) în Parcul Carol şi în Parcul Izvor - zona Palatul Parlamentului, cu sprijinul a 130 voluntari din 2 unităţi de învăţământ bucureştene.

Menţionăm că evenimentele din Calendarul Ecologic şi campania “Capitala Creşte Verde”, au caracter **permanent**.

***II.******În anul 2015******A.P.M. Bucureşti are 21 acţiuni (din care 3 sunt realizate şi 18 sunt realizate permanent):***

**Acţiuni A.P.M. Bucureşti** **ce vizează calendarul ecologic**

1.Simpozion cu tema „Wetlands for our future – Să protejăm Zonele umede pentru viitorul nostru”, organizat cu ocazia Zilei Internaţionale a Zonelor Umede în data de 29 ianuarie 2015, ora 1000, la sediul Şcolii Gimnaziale Nr. 197, sector 6.

2.Simpozion cu tema „Să protejăm Capitalul Natural din Bucureşti”, în data de 19 februarie 2015, ora 1000, la sediul Şcolii Gimnaziale Nr. 115, sector 5.

3.Simpozion cu tema „Viitorul verde al planetei – Dezvoltarea sustenabilă a pădurilor”, organizat cu ocazia Lunii Padurii, in data de 12 martie 2015, ora 1000, la sediul Şcolii Gimnaziale Nr. 88, sect. 3.

4.Simpozion cu tema „ Apa şi dezvoltarea durabilă”, cu ocazia celebrării Zilei Mondiale a Apei, în data de 24 martie 2015, ora 1000, la sediul Şcolii Gimnaziale Nr. 146, sector 5.

5.Simpozion cu tema „Dezvoltarea economică şi dezvoltarea durabilă – împreună pentru viitorul planetei!”, cu ocazia celebrării Zilei Mondiale a Pământului, în data de 23 aprilie 2015, ora 1000, la sediul Şcolii Gimnaziale Nr. 27, sector 2.

6.Simpozion cu tema „Energia- prietenoasă cu păsările!”, organizat cu ocazia Zilei Internaţionale a Păsărilor migratoare, în data de 12 mai 2015, ora 1030, la sediul Şcolii Gimnaziale nr. 31, sector 2.

7.Simpozion cu tema „Dezvoltarea durabila si biodiversitatea!”, cu ocazia celebrării Zilei Internaţionale a Biodiversităţii, în data de 25 mai 2015, ora 1000, la sediul Şcolii Gimnaziale Nr. 190, sector 4.

8.Simpozion cu tema „Să producem şi să consumăm durabil pentru viitorul planetei!”, cu ocazia celebrării Zilei Mondiale a Mediului, în data de 4 iunie 2015, ora 1000, la sediul Şcolii Gimnaziale Sfinţii Voievozi, sector 1.

9.Material întocmit şi prezentat la sediul Administratiei Gradinii Zoologice Bucureşti cu ocazia Zilei Internaţionale a Grădinilor Zoologice (9 august 2015) - participanţi: locuitori ai oraşului Bucureşti, vizitatori din alte localităţi.

10. Material întocmit şi afişat in scoli cu ocazia Zilei Internationale a Stratului de Ozon (16 septembrie 2015) - “O atmosferă sănătoasă – acesta este viitorul pe care ni-l dorim!”.

11. Săptamâna Mobilităţii Europene 16–22 septembrie - Campanie de informare, afişe, etc.

12. Ziua Mondială a Habitatului - 1 octombrie - Campanie de informare, afişe, etc.

13. Ziua Internaţională a Zonelor Urbane - Campanie de informare, afişe, etc.

Pentru mediatizare şi pentru campanii de informare şi constientizare a populaţiei asupra problemelor de mediu cu care ne confruntam sunt necesare fonduri prevăzute. Implicarea populaţiei civile în activităţi comunitare şi de voluntariat este un obiectiv pentru viitor.

**PM 15 Transportul rutier**

***Primăria Municipiului Bucureşti prin Direcţia Transporturi, Drumuri şi Sistematizarea Circulaţiei are 23 de acţiuni (13 acţiuni realizate şi 10 actiuni în curs de realizare).***

**PM 15-1** **Intensificarea traficului rutier în condiţiile în care trama stradală este subdimensionată**

***Acţiuni:* -** Evitarea parcărilor în afara zonelor special destinate.

***Stadiul de îndeplinire:***

În prezent se aplicăH.C.G.M.B. nr. 24/2008 privind aprobarea strategiei de parcare pe teritoriul municipiului Bucureşti şi abrogarea H.C.G.M.B nr. 82/2008, cu modificările şi completările ulterioare.

ComisiaTehnică de Circulaţie a Municipiului Bucureşti avizează încadrarea parcajelor pe categorii, ca şi cele de reşedinţă, atribuirea acestora fiind în atribuţia sectoarelor 1-6, în conformitate cu Regulamentul privind regimul spaţiilor de parcare de pe terenurile aparţinând domeniului public sau privat al Municipiului Bucureşti, Anexa 3 la H.C.G.M.B. nr. 124/2008.

Numărul locurilor de parcare de reşedinţă, înregistrate la nivelul municipiului Bucureşti, este de 101075, astfel:

* 4 600 locuri de parcare de reşedinţă în Sectorul 1;
* 13 519 locuri de parcare de reşedinţă în Sectorul 2;
* 42 676 locuri de parcare de reşedinţă în Sectorul 3;
* 4 509 locuri de parcare de reşedinţă în Sectorul 4;
* 12 884 locuri de parcare de reşedinţă în Sectorul 5;
* 22 989 locuri de parcare de reşedinţă în Sectorul 6.

În decursul anului 2015, CTC a avizat 111 locuri de parcare de reşedinţă, din care: 7 locuri în Sectorul 1, 96 locuri în Sectorul 2, 1 loc în Sectorul 3 şi 7 locuri în Sectorul 4.

Măsura privind taxarea diferenţiată a parcărilor în funcţie de zonă (cu taxe crescute în zona centrală) şi în funcţie de durata staţionării pentru descurajarea accesului masiv al autoturismelor nerezidenţilor a fost cuprinsă în proiectul realizat de către Primăria Municipiului Bucureşti privind “Identificarea şi propunerea de măsuri de reducere a emisiilor de poluanţi în aer pentru elaborarea planurilor de calitatea aerului în municipiul Bucureşti”, măsuri ce vor fi cuprinse în Planul Integrat de Calitate a Aerului pentru municipiul Bucureşti.

Conform prevederilor H.C.G.M.B. nr. 66/2006 privind aprobarea normelor privind asigurarea numărului minim de locuri de parcare pentru noile construcţii şi amenajari autorizate pe teritoriul Municipiului Bucureşti şi a prospectelor necesare unei corecte funcţionări a arterelor de circulaţie, în decursul anului 2015, Comisia Tehnică de Circulaţie a Municipiului Bucureşti a avizat, acolo unde condiţiile tehnice au permis, amplasarea unor stâlpişori la bordura trotuarului pentru a evita parcarea neregulamentară a vehiculelor şi asigurarea circulaţie în siguranţă a pietonilor.

Direcţia Transporturi, Drumuri, Sistematizarea Circulaţiei, în decursul anului 2015, a emis Avize tehnice de circulaţie la solicitarea persoanelor fizice/juridice, prin care s-a stabilit, conform reglementarilor aprobate pe zonă, care este prospectul străzii (lăţime carosabil trotuare, benzi verzi de protecţie).

**PM 15-2 Nereactualizarea şi neaplicarea studiilor de fluidizare a traficului rutier în timp şi spaţiu pentru arterele urbane**

***Acţiuni:***

**-**Reglarea timpilor de semaforizare în funcţie de volumele de trafic;

-Acordarea de prioritate la semafor pentru mijloacele de transport public;

-Realizarea de benzi proprii pentru transportul public;

-Aplicarea sistemelor de management de trafic la nivel de Bucureşti.

***Stadiul de îndeplinire:***

Până în prezent, Comisia Tehnică de Circulaţie a Municipiului Bucureşti a avizat înfiinţarea benzilor proprii dedicate transportului public, pe următoarele artere, urmând ca acestea să fie materializate de către Administraţia Străzilor:

* B-dul Regina Elisabeta, între Calea Victorie şi B-dul Schitu Măgureanu;
* B-dul Mihail Kogălniceanu, între B-dul Schitu Măgureanu şi Piaţa Operei;
* Splaiul Independenţei, sens spre centru, între strada Constantin Noica şi B-dul Eroilor şi între B-dul Libertăţii şi Piaţa Naţiunile Unite;
* Splaiul Independenţei, sens spre periferie, între strada Halelor şi Calea Victoriei;
* Calea Dorobanţilor, între B-dul Dacia şi Şoseaua Ştefan Cel Mare;
* B-dul Unirii, între Piaţa Unirii şi Piaţa Alba Iulia;
* Calea Griviţei, sens spre centru, între strada Mureş şi strada Caraiman;
* B-dul Mareşal Constantin Prezan, sens spre centru, între Piaţa Arcul de Triumf şi Piaţa Charles de Gaulle.

Se va extinde Sistemul de Management al Transportului Public (PTM - Public Transport Management) care gestionează intervalele de succesiune a vehiculelor RATB în staţii.

În prezent sunt cuprinse în acest sistem 302 vehicule (autobuze 230, troleibuze 34, tramvaie 38), urmând ca în final acestuia să fie integrate alte 1500 vehicule.

Se analizează posibilitatea introducerii căii proprii de rulare pe traseul liniei 1, coroborat cu semaforizare preferenţiala în principalele puncte de tranzit, măsura de natură să atragă noi calatori către transportul public prin reducerea timpilor de călătorie.

Au fost obţinute avize pentru montarea semafoarelor de tramvaie pe traseul liniei 1.

În Sistemul de Management al Traficului din Bucureşti (BTMS) sunt cuprinse în prezent 152 camere de supraveghere şi sunt 131 de intersecţii supravegheate în sistem centralizat.

Viteza de deplasare în intersecţiile integrate în BTMS a crescut cu 20%, de la 15 la 18 km/h., contribuind la fluidizarea traficului în aceste intersecţii.

**PM 15-3 Menţinerea traficului rutier în zonele istorice ale oraşului**

***Acţiuni:***

-Restricţionarea traficului auto în zona istorică;

-Menţinerea, în măsura posibilităţilor, numai a transportului public.

***Stadiul de îndeplinire:***

În baza prevederilor Dispoziţiei Primarului General nr. 766/2005 privind interzicerea accesului şi circuţaţiei autovehiculelor în zona centrului istoric al Municipiului Bucureşti, modificată prin D.P.G. nr. 171/07.02.2011,pentru protejarea Patrimoniului de interes national reprezentat de Centrul Istoric al Bucureştiului, se interzice accesul şi circulaţia tuturor autovehiculelor în zonele cuprinse între străzile:.

a) Calea Victoriei - str. Doamnei - bd. I.C. Brătianu - str. Halelor - Splaiul Independenţei- Calea Victoriei;

b) Bd. I.C. Brătianu - str. Colţei - str. G-ral. Florescu - Calea Moşilor - str. Sfânta Vineri - bd. I.C. Brătianu.

În vederea asigurării serviciilor de aprovizionare şi salubrizare, în zonele restricţionate se permite accesul între orele 0600-0800 şi numai cu autovehicule având masa totală autorizată de maximum 3,5 t.

Conform actului administrativ menţionat este permis accesul necondiţionat al următoarelor categorii de autovehicule: cele aparţinând salvării, pompierilor, protecţiei civile, poliţiei, jandarmeriei, armatei, S.R.I., S.P.P., precum şi cele care transportă deţinuţi, aflate în misiune.

De asemenea este permis accesul pentru autovehiculelor destinate transportului de valori şi cele destinate lucrărilor edilitare sau la obiectivele aflate în zonele supuse interdicţiei, dar numai pe bază de autorizaţii nominale eliberate de către Poliţia Comunitară a Municipiului Bucureşti, care va asigura şi controlul la barierele din punctele de acces.

**PM 15-4 Lipsa spaţiilor Park&Ride pentru a limita accesul vehiculelor în zona central**

***Acţiuni:*** - Amenajarea de spaţii Park & Ride în principalele puncte de acces în Bucureşti.

***Stadiul de îndeplinire:***

Se are în vedere ca în Planului Integrat de Calitate a Aerului pentru Municipiul Bucureşti să fie cuprinse următoarele acţiuni:

* Stimularea utilizării mijloacelor de transport în comun pentru persoanele rezidente în afara orașului cu locuri de muncă în Bucureşti, prin construirea de parcări în apropierea unor puncte intermodale din vecinătatea zonelor unde locuiesc, unde să îşi parcheze maşinile şi să utilizeze transportul public pentru accesul în oraş;
* Realizarea unei strategii unitare a parcărilor de transfer in Municipiul Bucureşti şi zona limitrofa;
* Realizarea de reţele şi staţii de transport intermodale tren-autobuz.

**PM 15-5 Utilizarea ineficientă a capacităţii de suport a carosabilului prin parcări parazitare**

***Acţiuni:***

-Alocarea de spaţii de parcare pentru zonele afectate;

-Introducerea sistemelor de circulaţie cu sens unic;

-Soluţii alternative oferite pentru a realiza cererea de mobilitate în oraş.

***Stadiul de îndeplinire:***

*Alocarea de spaţii de parcare pentru zonele afectate*

Din anul 2010 au început lucrările la mai multe parcaje subterane, situate în zona centrală a oraşului sau în zone foarte aglomerate. În cadrul Serviciului Proiecte Urbane au fost elaborate Planuri Urbanistice Zonale pentru parcajele subterane din Piaţa Alba Iulia, Piaţa Dorobanţilor şi Piaţa Walter Mărăcineanu, care au fost aprobate prin HCGMB.

Prin realizarea parcajelor subterane prevăzute ca investiţii ale PMB se va asigura un număr suplimentar de locuri de parcare, astfel: Parcajul subteran Piaţa Walter Mărăcineanu - 241 locuri pe 2 niveluri, Parcajul subteran Piaţa Dorobanţilor - 254 locuri pe 2 niveluri), Parcajul subteran Edgar Quinet - 380 locuri pe 3 niveluri.

*Introducerea sistemelor de circulaţie cu sens unic*

Se derulează Studiul privind identificarea şi analiza posibilităţilor de introducere a sensurilor unice de circulaţie, a benzilor de rulare dedicate transportului public şi de realizare a parcajelor supraetajate în apropierea arterelor majore din zona centrală.

*Soluţii alternative oferite pentru a realiza cererea de mobilitate în oraş*

Prioritizarea transportului public se impune ca urmare a cererii ridicate de mobilitate la nivelul municipiului Bucureşti şi a creşterii gradului de motorizare la care se adaugă condiţiile de trafic care arată un nivel ridicat de congestii pe arterele principale din municipiul Bucureşti.

Politica europeană de dezvoltare regională şi urbană pentru mobilitate şi transport are caracter reformator, în ultimele decenii evoluând permanent şi rapid spre o structură complexă, integrată şi flexibilă din punct de vedere instituţional, legislativ şi financiar.

Un Plan de Mobilitate Urbană Durabilă vizează crearea unui sistem de transport urban durabil prin:

• facilitarea accesului tuturor la locurile de muncă şi la servicii;

• îmbunătăţirea siguranţei şi securităţii;

• reducerea poluării, a emisiilor de gaze cu efect de seră şi a consumului de energie;

• creşterea eficienţei şi a eficacităţii costurilor pentru transportul de persoane şi mărfuri.

În decursul anului 2015, la Primăria Municipiului Bucureşti au avut loc 15 întâlniri ale Grupului de lucru pentru realizarea Planului Integrat de Mobilitate în Municipiul Bucureşti în cadrul cărora au fost prezentate propuneri de proiecte şi s-au organizat vizite de schimb de experinţă internaţională privind mobilitatea urbană, şi anume: Prezentare proiect “Smart Cities and the communities” din programul H2020; Finanţarea Mobilităţii, oportunităţi prin Horizon 2020; Informare din cadrul iMobility Forum 26.01.2015 referitoare la apelul de proiecte cu finanţare CEF; Autobuzele electrice SOR-soluţii şi perspective pentru transportul public din Bucureşti; Comentarii şi propunere de răspuns ale EU CONCEPTS R&D la scrisoarea BERD privind Raport Interim 1 şi survey report la PMUD elaborate de AVENSA Consulting Ltd şi ROM Transportation Engineering Ltd; Linii-ghid de planificare în cazul PMUD Bucureşti-Ilfov. Conceptul de reorganizare a reţelei de transport public din Judeţul Ilfov-Tahel Wexler-ROM Transportation Engineering Ltd; Autoritatea Metropolitană de Transport Bucureşti şi Mobilitatea regională integrată, cerinţe esenţiale pentru dezvoltarea economico-socială a localităţilor situate în zona de influenţă; Consideraţii privind organizarea transportului public în Sofia-Bulgaria; Evenimentul SMART CITIES OF ROMANIA şi abordarea “Proiecte urbane inteligente-Calea spre o dezvoltare durabilă a aglomerărilor urbane din România”; Importanţa includerii Capitolului „Strategie” în cadrul P.M.U.D. -Prezentarea proiectelor feroviare si prioritizarea lor in cadrul PMUD; Prezentarea Rapoartelor interimare 1 şi 2 la Planul de Mobilitate Urbană Durabilă Bucureşti-Ilfov; Concluziile atelierului de lucru de la Bruxelles-Belgia din 26.05-28.05.2015 pe tema finanţării transportului public local din fonduri europene şi implicaţiile privind strategia de dezvoltare a transportului în Bucureşti şi Jud. Ilfov în perioada următoare; Puncte de vedere ale participanţilor la grupul Mobilitate privind cea de a doua conferinţă europeană pe tema Planurilor de Mobilitate Urbană Durabilă,16-17.06.2015, Bucureşti/Concluzii EU CONCEPTS R&D; Prezentarea proiectulului Bike 2 work-Asociaţia Green Revolution; Participarea la întâlnirea grupului de Mobilitate a reprezentanţilor Institutului pentru Drum şi Ştiinţa Transporturilor - Departamentul pentru Sistematizarea Transportului şi Inginerie de Trafic al Universităţii din Stuttgart, Germania.

În luna ianuarie 2016, la nivelul Primăriei Municipiului Bucureşti s-a constituit, prin Dispoziţia Primarului General nr. 96/19.01.2016, Grupul de lucru pentru Planul de Mobilitate Urbană Durabilă 2016-2030 Regiunea Bucureşti-Ilfov ce va analiza impactul pe termen mediu şi lung la nivelul regiunii al planului şi va propune măsuri, modificări şi soluţii. Forma finală a Planului de Mobilitate Urbană Durabilă va fi înaintat spre avizare comisiilor de specialitate din cadrul Agenţia pentru Protecţia Mediului Bucureşti şi ulterior va fi supus spre analiză şi adoptare, atât în comisiile de specialitate al Consiliului General al Municipiului Bucureşti, cât şi în plen.

Proiectului Plan Integrat de Dezvoltare Urbană „Zona centrală” (PIDU) vizează realizarea unui sistem integrat de infrastructură rutieră, parcări, transport în comun, spaţii prioritare pentru pietoni şi infrastructură pentru biciclete.

Astfel, PIDU propune tratarea arterelor din zona centrală ca străzi cu caracter local care sprijină viaţa urbană şi introduce o serie de proiecte de reconfigurare de străzi din zona centrală, dând prioritate pietonilor şi bicicliştilor, ca un prim pas pentru a oferi un nou model, sustenabil, de mobilitate urbană.

**PM 15-7 Poluarea atmosferei generată de traficul rutier (emisii de noxe provenite de la gazele de eşapament datorită unui parc auto cu uzură morală şi uzură fizică înaintată), menţinut în circulaţie**

***Acţiuni:* -** Înfiinţarea benzilor destinate bicicliştilor şi roller-ilor.

***Stadiul de îndeplinire:***

Prin H.C.G.M.B. nr. 213/04.09.2014 s-au aprobat indicatorii tehnico-economici aferenţi proiectului „Implementarea unui Sistem de Transport cu Bicicleta în zona centrala a Municipiului Bucureşti”.

În cursul lunii noiembrie 2015 a fost semnată, între Municipalitate şi Ministerul Mediului, Apelor şi Pădurilor, Convenţia privind finanţarea proiectului „Implementarea unui Sistem de Transport cu Bicicleta în zona centrala a Municipiului Bucureşti”, prin care Municipalitatea va primi o finanţare de 10 milioane de Euro, din Fondul de Mediu, pentru realizarea a 100 de km de piste de bicicleta.

Se urmăreşte implementarea prevederilor din Proiectul PIDU–Zona Centrală a municipiului Bucureşti, referitoare la amenajarea traseelor ciclabile în zona centrală a oraşului.

**PM 15-9 Depăşirea C.M.A. la poluanţi specifici proveniţi din trafic înregistrate de staţiile de monitorizare a calităţii aerului apaţinând A.P.M.B. – Cercul Militar şi Mihai Bravu**

***Acţiuni:***

**-**Dirijarea circulaţiei pe inele şi radiale (conform Master Plan-ului de Transport);

-Limitarea accesului vehiculelor individuale în zonele centrale.

***Stadiul de îndeplinire:***

Master Planul General pentru Transport Urban al Municipiului Bucureşti, aprobat prin H.C.G.M.B. nr. 141/2008, include:

- un sistem adaptiv de control al traficului (UTC), un subsistem de management al vehiculelor aparţinând operatorilor transport public (PTM) (cu funcţia de Follow-me), un subsistem cu funcţia de vizualizare a vehiculelor în intersecţii;

- aplicaţii specifice ce prezintă informaţii cu privire la numărul de autovehicule, viteza cu care rulează pe tronsonul respectiv, lungimea cozii la semafor, gradul de încărcare pe fiecare bandă (prin senzori inductivi incastraţi în partea carosabilă sau prin detectori video), prelungirea timpului de verde pe artera respectivă până în maximul de verde setat, starea semafoarelor implicit a instalaţiei electrice de semaforizare;

- un sistem centralizat de intersecţii controlate prin unităţi SPOT (sistem centralizat) sau de către controlerul de trafic ITC2 (sistem local).

Master Planul General pentru Transport Urbanpermite:

**-** monitorizarea flotei RATB (autobuze, troleibuze, tramvaie), cu cerere de prioritate (verde la cerere), citind informaţiile despre vehicul de la 100 m prin intermediul unităţii OBU instalate la bordul vehicului, comunicaţia fiind realizată prin sistem TETRA şi WiFi;

- prioritizarea pentru unităţile de urgenţă (verde la cerere) pentru vehiculele de salvare, poliţie, pompieri;

- monitorizarea video a intersecţiilor se face printr-un sistem de camere video cu circuit închis (color ziua, alb-negru noaptea – în funcţie de gradul de luminozitate).

**PM 15-10 Lipsa întreţinerii şi amenajării corespunzătoare a tuturor străzilor din Municipiul Bucureşti**

***Acţiuni:***

*-*Reabilitarea drumurilor - amenajarea şi menţinerea la parametrii funcţionali arterelor de trafic;

-Elaborarea de studii de fezabilitate pentru realizarea acestor proiecte.

***Stadiul de îndeplinire:***

Primăria Municipiului Bucureşti, prin Direcția Transporturi, Drumuri şi Sistematizarea Circulației, a continuat/finalizat proiectele de investiţii de modernizare infrastructură transport public, după cum urmează:

- proiectul de modernizare a arterelor Buzeşti-Berzei-Uranus, încheiat pe 6 ianuarie 2014, în prezent-punere în funcţiune;

- reabilitare sistem rutier şi linie de tramvai Şos. Pantelimon, în derulare, executat 48% (finalizarea lucrărilor de infrastructură efectuate pe Şos. Pantelimon, pe tronsonul cuprins între b-dul Ferdinand şi b-dul Chişinău);

- reabilitare sistem rutier şi linie de tramvai Şos. Iancului, punere în funcţiune, începând cu data de 06.02.2016;

- reabilitare sistem rutier şi linie de tramvai b-dul. Liviu Rebreanu, în derulare, executat 90%;

- reabilitare sistem rutier şi linie de tramvai Bd. Aerogării, în derulare, executat 90%;

- străpungerea B-dul Nicolae Grigorescu – Splaiul Dudescu, în derulare, executat 68%;

- străpungerea Buzeşti-Berzei-Uranus, în garanţie;

- îmbunătăţirea condiţiilor de circulaţie la Pasajul Muncii, executat 100%, în garanţie;

- supralărgire Str. Ion Ionescu de la Brad, Str. Gh. Ionescu Siseşti, executat 100%;

- pasajul suprateran Mihai Bravu - Splaiul Unirii, executat 100%, în garanţie;

- pasaj subteran Piaţa Presei Libere, executat 100%, punere în funcţiune;

- penetraţie Splaiul Independenţei-Ciurel-Autostrada Bucureşti-Piteşti, în derulare, executat 10%;

- reabilitare infrastructura de bază în Centrul Istoric al Bucureştiului, pachet 3 – Amenajări stradale-finalizat, pregătire recepţie;

- modernizare infrastructură rutieră Piaţa Sudului, executat 26%, în derulare;

- pasajul denivelat suprateran Basarab, tranzitat zilnic de aprox. 26 000 de vehicule şi 9 000 de călători cu tramvaiul a determinat reducerea substanţială a traficului în zona Gării de Nord şi fluidizarea traficului în zona de nord-vest a capitalei, unind sectoarele 1 şi 6 între Şoseaua Nicolae Titulescu şi Şoseaua Grozăveşti, executat 100%, punere în funcţiune, recepţie în derulare;

- pasajul Pipera, construit cu scopul de a fluidiza traficul în cartierele Aviaţiei şi Pipera, dat în exploatare în anul 2012, în prezent este în garanţie;

-supralărgire Şoseaua Fabrica de Glucoza, lărgire pe sectorul cuprins între Calea Floreasca şi Şoseaua Petricani pe o lungime totală de 1,8 km, reconfigurarea intersecţiilor, amenajare spaţii verzi şi trotuare, asigurarea canalizării pluviale, iluminat stradal. În decursul anului 2015 s-a expropriat zona aferenta proiectului.

**PM 15-11 Poluarea factorilor de mediu (aer, apă, sol, subsol) cu gaze de eşapament cu conţinut de CO, CO2, hidrocarburi, plumb, pulberi antrenate; poluare sonoră şi/sau prin vibraţii**

***Acţiuni:***

-Utilizarea de mijloace de transport nepoluante;

-Modernizarea infrastructurii liniilor de tramvai;

-Respectarea programului de lucru autorizat pentru circulaţia vehiculelor de mare tonaj şi utilizarea de vehicule care să corespundă din punct de vedere tehnic.

***Stadiul de îndeplinire:***

Prin realizarea proiectelor unice de modernizare a infrastructurii (linii de tramvai şi carosabil) derulate de Primăria Municipiului Bucureşti, se extinde lungimea căii de rulare pentru tramvai, în soluţii constructive moderne.

* reabilitarea sistemului rutier şi a linie de tramvai Şos. Pantelimon, în derulare, executat 60%;

- reabilitarea sistemului rutier şi a linie de tramvai Şos. Iancului, executat 100%, punere în funcţiune începând cu data de 06.02.2016;

- reabilitarea sistemului rutier şi a linie de tramvai B-dul. Liviu Rebreanu, în derulare, executat 90%;

- reabilitarea sistemului rutier şi a linie de tramvai B-dul Aerogării, în derulare, executat 90%.

În vederea scăderii concentraţiilor poluanţilor atmosferici (NO2, CO şi pulberi în suspensie), se aplică în continuare taxa de acces în zona centrală a Municipiului Bucureşti (zonele A şi B) pentru autovehiculele destinate transportului de mărfuri şi utilaje, cu masa totală mai mare de 5 tone, conform HCGMB nr. 134/26.08.2004 cu modificările şi completările ulterioare (acţiune permanentă).

Pe anul 2015, încasările Primăriei Municipiului Bucureşti din eliberarea autorizaţiilor de circulaţie au fost de cca. 10.500.193 lei din vânzarea a unui număr total de 12.723 autorizaţii.

Astfel sunt realizate/în curs de realizare lucrări de infrastructură pentru:

* modernizarea arterelor de circulaţie Buzeşti-Berzei-Uranus, finalizat in ianuarie 2014, punere în funcţiune;
* reabilitarea sistemului rutier şi a linie de tramvai Şos. Pantelimon, în derulare, executat 60%;

- reabilitarea sistemului rutier şi a linie de tramvai Şos. Iancului, punere în funcţiune începând cu data de 06.02.2016;

- reabilitarea sistemului rutier şi a linie de tramvai b-dul. Liviu Rebreanu, în derulare, executat 90%;

- reabilitarea sistemului rutier şi a linie de tramvai Bd. Aerogării, în derulare, executat 90%.

În vederea scăderii concentraţiilor poluanţilor atmosferici (NO2, CO şi pulberi în suspensie), se aplică în continuare taxa de acces în zona centrală a municipiulului Bucureşti (zonele A şi B) pentru autovehiculele destinate transportului de mărfuri şi utilaje, cu masa totală mai mare de 5 tone, conform HCGMB nr. 134/26.08.2004 cu modificările şi completările ulterioare (acţiune permanentă).

Pe anul 2015, încasările Primăriei Municipiului Bucureşti din eliberarea autorizaţiilor de circulaţie au fost de cca. 10.500.193 lei din vânzarea unui număr total de 12.723 autorizaţii.

Planificarea existentă la nivel local (acţiunile planificate) într-o anumită perioadă de timp a fost în general respectată, dar există şi măsuri nefinalizate. Pentru o atentă monitorizare şi pentru a creşte calitatea şi eficienţa implementării proiectelor trebuie să existe un echilibru între timp, resurse şi rezultate. De asemenea, este necesară o mai bună colaborare între membrii grupului de monitorizare.

**Director Executiv,**

Dr. Ing. Simona Mihaela Aldea

**Întocmit,**

Ing. Viorica Bocioagă, consilier superior

viorica.bocioaga@apmbuc.anpm.ro